Liekehtivä, tislattu shotti – Hämeen Sanomat\nLiekehtivä, tislattu shotti\n– Se on kuin liekki, se esitys. Sanon sitä musiikkiteatteriksi, mutta se ei ole mikään Brel-ilta, ei mitään hissutelua. Ensi-illassa istui karvaisia äijiä posket märkinä, kuvaa Jyrki Pylväs.\nTuollaista kamaa hän on tällä viikolla tuomassa Kanta-Hämeeseen. Hänen teatteri Circus Maximukselle käsikirjoittamansa ja tuottamansa Täynnä elämää -esitys nähdään sekä Vihreässä talossa että Suisto-klubilla.\nOikeastaan juuri sellaisissa paikoissa kuin pitäisikin, sillä Täynnä elämää ei ole vain musiikkiteatteria, vaan punkmusiikkiteatteria.\nEsityksen ydin on Ratsia-yhtyeen laulaja, kitaristi, säveltäjä ja sanoittaja Jyri Honkavaara (1960–1997), joka kiehtoi Pylvästä ristiriitaisuutensa vuoksi.\n– Musiikki, jota hän teki lyhyen uransa aikana, oli positiivista ja voimauttavaa. Silti se, että hän sai liian paljon liian varhain, ajoi hänet syöksykierteeseen, Pylväs sanoo.\n– Suurelle yleisölle hän on nykyään tuntematon. Ihmisten soisi kuulevan sitä musiikkia.\nJyrki Pylväs keräsi näytelmän materiaalia useita vuosia. Idean hän sai vuoden 2011 alussa, ja siitä lähtien hän teki työtä kuin elämäkerturi: haastatteli Honkavaaran tunteneita ihmisiä ja perehtyi arkistoihin.\n– Haastattelumateriaalia kertyi monta tuntia. Näytelmä on siitä kaikesta tislattu shotti, Pylväs kertoo.\n– Lopulta tulos on aika lähellä ensimmäisiä ideoita, vaikka välillä on tehty pitkä matka.\nEsityksen on ohjannut Perttu Leinonen, ja lavalla nähdään Tomi Alatalo ja Antti Laukkarinen. Jyri Honkavaara on läsnä välillä tuplana, välillä musiikkina, välillä ei lainkaan.\nEsityksessä kuullaan Honkavaaran Killer Poodles ja Ratsia-yhtyeille kirjoittamia kappaleita ja harvinaisempaa soolomateriaalia.\nJyrki Pylväs on alun perin opiskellut lavastajaksi, ja hän oli myös parikymmentä vuotta sitten perustamassa Circus Maximusta, jonka tuotantoa Täynnä elämää on.\nCIrcus Maximus oli perustamisaikanaan outolintu.\n– Lähtökohtana oli tilaton, ryhmätön ryhmä, joka toimii pikemmin verkostotyyppisesti kuin vakituisella porukalla johtajineen ja ulkokehineen.\nNykyään moni laitosteatterikin on siirtymässä samankaltaiseen toiminta-ajatukseen.\nMaximus on pitänyt kiinni lähtökohdistaan. Jyri Honkavaara -esitystä harjoiteltiin syksyllä käsikirjoittajan kotimaisemissa Orimattilan Artjärvellä vanhassa seurojentalossa. Sittemmin esityksellä on koluttu klubeja ja teatteritiloja.\n– Vain koulukeikka ja ulkoilmaesitys puuttuvat. (HäSa)\nTäynnä elämää -esitys Vihreässä talossa Riihimäellä to 15.5. klo 19 ja Suisto-klubilla Hämeenlinnassa la 17.5. klo 20.


Hevoskuvauksen jäljillä: huhtikuuta 2017\nEletään aikaa 15.4.2017.\nPidän hevosten kuvaamisesta irtona, siihen vai tajoutuu harmittavan harvoin mahdollisuuksia. Nyt kuitenkin sellainen mahdollisuus tuli, ja pääsin ottamaan yhdet irtojuoksutuskuvat harjoituksen kannalta. Tausta ei ole mikään maailman miellyttävin, mutta kaikkea nyt ei tietenkään voi ikinä saada. Hevonen oli onneksi aivan ihanan sympaattinen ja helppo kuvattava!\nNämä on otettu aamuvarhaisella, joskus puoli kymmenen aikaan. Alunperin meidän piti aloittaa kuvaaminen jo klo 9, mutta tässä kohtaa kuvaaja hieman mokasi. Tallin pihassa totesin unohtaneeni akun kotiin. Onneksi kuvattava oli tuttu, eikä hänellä ollut kiire ja koti ei ollut kaukana. Äkkiä vain hakemaan akku ja takaisin talliin. Tämä on joku jokavuotinen juttu, kerran vudessa joko akku tai muistikortti pitää unohtaa kotiin. Ehkä nyt sitten selvisin tämän vuoden osalta tällä.\nAuringon suunta ei ollut aivan otollisin, siistejä valoja sai kuvattua oikeastaan yhdeltä kentän sivulta. Onneksi mallimme kuitenkin piti tästä sivusta ja hölkkäili siinä reippahasti moneen kertaan. Taustojen takia itse juoksukuvat eivät ole niinkään nannaa, vaikka ihan kivoja nuokin. Tällä kertaa omaksi suosikikseni nousi aivan ylivoimaisesti tuo kaikkein ylin pää/rintakuva, joka on otettu hieman rauhallisemman laukkaspurtin keskeltä.\nMadden kanssa samaa aikaa kuvasimme ihan extemporena omistajan kaksi koiraakin. Ihania veijareita! Koirien kuvaaminenhan ei ole itselleni mitenkään tuttua aluetta. Olen oikein tarkoituksella kuvannut noita tassujalkoja varmaan kolmesta neljään kertaa. Tähän nähden olen aika tyytyväinen noihin kuviin. Se täytyy kyllä sanoa, että koirille on noin 10 kertaa helpompaa etsiä sopiva tausta, kun alueen ei tarvitse olla yhtä suuri kuin hevosen kanssa. Kuitenkin hevosiin tottuneena taas kapeamman ja sopivamman tausta-alueen löytäminen on yllättävän vaikeaa, kokoajan meinaa asettaa koirat ikäänkuin liian isoon taustaan.\nTässä vielä niistä näistä kavereista muutama kuvanen.\nTunnisteet: Koira, Kuvaaminen\nTemppuilua ja pomppuilua\nVihdoin ja viimein taas kuvien pariin! Eletään aikaa 14.4, eli juuri pääsiäisen korvilla mennään. Minulle tarjoutui yllättäen mahdollisuus saada auto lainaan, joten päätin etsiä hieman harjoitusmalleja, huolimatta hieman ruskeahkosta ei niin kauniista ympäristöstä. Hain siis omin ehtoineni kuvattavaa, kerroin mitä haluaisin kuvata ja tutut saivat tarjoilla omia nelijalkaisiaan kameran eteen. Valmistautumisaikaa ei pahemmin ollut, olisinko jopa peräti samalle päivälle tai kyselyä seuraavalle päivälle näitä jo buukannut. Ensimmäisenä vuoroon valikoitui Madde, huimine temppuineen.\nEn ole ikinä kuvannut varsinaista temppuilua, joten tämä oli harvinaista herkkua. Jottei kuvauksien päämalli ihan tylsistyisi hommaan, katseltiin ensin mahdolliset kuvauspaikat läpi ja otin muutaman testisommittelukuvan. Kun olimme kaikki valmiita, omistaja hypytytti hevosta muutaman kerran ja sitten hommailtiin taas muuta.\nKuvankäsittelyn kannalta tiesin jo etukäteen näiden kuvien vaativan riimunarujen/riimujen poistoa, sekä ihmisen poistoa kuvasta. Siispä olin kerrankin jo etukäteen fiksu, ja kuvasin taustan puoliksi erikseen helpottamaan ihmisen poistoa. Tarkemmin sanottuna aseteltiin hevonen paikoilleen ja pyysin ihmistä kyykistymään taustalla olevien puskien edestä pois, jotta sain tarkennukset oikein. Myöhemmin sitten leikkelin puskista tarvittavat palaset oikeaan kuvaan. Ihan vapaana nyt ei hevosta kuitenkaan missään pelloilla ja kallioilla pidetä.\nbtw blogille ulkoasun tekijä hakusessa. Jos tiedät jonkun hyvän/itse olisit halukas tekemään laittele viesitä kommenttikenttään tai sähköpostiin: photoma@live.fi\nTunnisteet: Hevoset, Kotikuvaus, Kuvaaminen, Temppuilu\nNäitä kuvia on muuten tulossa lisää möyhemmin! Kannattaa pysyä kuulolla.\nOlen ehkä maailman huonoin tekemään varmuuskopioita, vaikka luulisi tällä kokemuksella laittavan kopiot talteen melkein suoraan kuvauksien jälkeen. Pitkään kuvaamisia seuranneet tietävätkin, että hävitin lähes kaikki vuoden 2012 kuvat tiedonsiirtovirheen yhteydessä, toisia kopioita ei kuvista ollut joten sinne ne hävisivät bittiavaruuteen. Toinen tilanne tapahtui juurikin tässä lähiaikoina, kun läppärini sekosi joulukuussa. Windows ei enää käynnistynyt vaan kone pyöritteli latausmerkkejä tuntikaupalla. Paniikkihan siinä iski, koneessa oli kuvia joita en ollut vielä laittanut ulkoiselle kovalevylle. Tilanteen sai kuitenkin ammattilainen vielä pelastettua ja kone elvytettiin toimintaan. Kuvat päätyivät koneen tyhjennyksen yhteydessä ulkoiselle kovalevylle ja mielenrauhani palautui. Tätä rauhaa ei kuitenkaan kestänyt liian kauan, vaan muutaman viikon kuluttua kone esitti vaivoja vastaavasta tilanteesta kuin joulukuussa. En muista ehdinkö silloin laittamaan kaiken turvaan (omaa kandidaatintutkielmaani myöten!), mutta selvisin tilanteesta säikähdyksellä. Kone selvitteli itseään yön yli ja oli kuin olikin aamulla jälleen käyttökuntoinen. Edelleen sama kone käytössä, joten hiemanhan tässä kuumottelee milloin pikku läppärini sanoo itsensä lopullisesti irti.\nJa uskokaa tai älkää, tästä huolimatta en edelleenkään osaa tehdä niitä varmuuskopioita ajoissa! Olen ihan uskomaton tässä asiassa. Suurin syy on luultavasti siinä, etten ole sisällyttänyt varmuuskopiointia normaaliin kuvien lataus prosessiin. Mikäli onnistuisin muuttamaan noita pinttyneitä tapojani, saisin asian varmasti kuntoon. Mutta että joku noinkin pieni asia voi olla vaikea muistaa siinä tilanteessa kun se pitäisi heti tehdä.\nNyt kuitenkin otin itseäni niskasta kiinni. Koneeni on tällä hetkellä täynnä dataa, samoin nuo minun kaksi ulkoista pikkukovoani. On siis aika ottaa käyttöön kokonaan uusi systeemi. Näin sen alun perin suunnittelin: pidän useampia pikkukovoja, joissa on vuosittain kuvat tallessa (yhdessä ulkoisessa esim. vuosi 2015, toisessa 2016 ja kolmannessa 2017). Nämä ovat varmuuskopioiden varmuuskopiot. Kaikkein tärkeimpänä todennäköisesti pidän kotikuvaukset, sekä erittäin onnistuneet kisakuvausreissut. Näiden lisäksi hankin yhden suuuuuuuren suuren kovon, jossa on aktiivisessa käytössä olevat kuvat. Eli todennäköisesti muutaman vuoden kuvat kerralla, sekä kaikkein tärkeimmät kuvakansiot. Näin koitan turvata edes osan suosikkikuvistani, sekä sillä hetkellä tarpeelliset kuvat. Näin pyrin pitämään itse koneessa mahdollisimman vähän kuvakansioita kerralla, tai vain välttämättömimmät kuvakansiot. Ainakin tällä hetkellä, kun kone on mitä on, tuntuu fiksummalta säilöä kaikki ulkoiseen muistiin. Katsotaan miten käy, tämä on nyt suunnitelma nro1 ja voi olla että se ottaa kehittyäkseen kun aika etenee.\nKoska vanhat ulkoiset kovalevyni ovat tupaten täynnä, lähit tänään aamulla seuraavat tilaukseen. Toivottavasti ne saapuvat ajoissa, ennen kuin uskomaton tuurini tietotekniikan kanssa jatkuu. Huonolla tavalla. (Nämä tietokone ja kovo asiathan eivät ole ainoita takapakkeja. Kameroistani on korjattu niin virtapiirihäiriötä, sulkimia, valotuskennoja ja vaikka mitä muuta viimeisen parin vuoden sisään.. mukavia pikku ylläreitä!)\nVieressä Ida taittaa katsella minua hyvi arvostelevasti, kun en edes tällaisia perusasioita osaa hoitaa!\nTunnisteet: Kuvaaminen, Mietteitä, varmuuskopiointi\nUlkokauden avaus, TR 9.4\nUlkokauden pääsin omalta osaltani starttaamaan tänä vuonna Artukaisissa 9.4 järjestettyjen 1-tason estekisojen merkeissä. Päätöksen paikalle lähdöstä tein edeltävänä iltana, kun sain varmistuksen kilpailujen ratsastamisesta ulkokentällä. Kulkupeliä ei tällä kertaa ollut alla, mutta onneksi bussit kulkivat ja kotiinkin pääsin paikalla olleen tutun kyydissä.\nKisat alkoivat suht mukavasti, mutta pitkästä aikaa tuli ikävä croppikennon kertoimia. Hieman jäi lyhyeksi täyden kennon kanssa tuo oma 200mm putki, mutta sillä kuitenkin pärjättiin. Artukaisten kenttä osaa olla yllättävän suuri kun esteitä on harvakseltaan ympäri kenttää. Muutenkin havaittavissa oli kuvaajan lievää ruostetta, kuten aina kauden ensimmäisten kisojen aikana. Yritin ensimmäisten luokkien aikana sitkeästi käyttää aukkoa 2.8, sillä halusin testata kuinka epätarkaksi voisi saada ratsukon taustan. Itseppäisesti jatkoin yrittämistä, vaikka tiesin tuon aukon olevan hieman pehmeä. Sen verran kauan on matkaa takana tuon 70-200mm putken kanssa, että tiedän sen tarkimman suuren aukon huinivan siellä 3,5-4 paikkeilla, ja yleensä käytänkin kuvatessa aukkoa 4. Tämän 2.8 aukon seurauksena muutaman ensimmäisen ratsukon kuvat ovat hieman "pehmeitä", vaikka periaatteessa tarkkoja ovatkin. Ensimmäisten testailuiden jälkeen sitten vaihdoin takaisin tuttuun ja toimivaan systeemiin.\nOlosuhteisiin nähden olenkin suhteellisen tyytyväinen noihin kuviin. Valo ei artukaisissa ikinä ole helppo, mutta siitä huolimatta sain muutaman aika kivan ruudun aikaiseksi. Varsinkin isommista luokissa, kun aurinko oli vähän jo siirtynyt parempaan asemaan, tuli muutama varsin käyttökelpoinen otos. Jälleen kerran myös tuo täyden kennon runko yllätti positiivisesti ja vielä aukolla 4 ratsukko pomppasi aika kivasti ulos taustasta. Olen myös lötytänyt mahdollisesti toimivan tavan käsitellä vastavaloon otettuja kisakuvia, mutta tämä tekniikka vaatii vielä lisää harjoitusta ja testailua. Todellinen koitos taitaa tulla kesällä Metsämäessä, mikäli aurinko sattuu silloin paistamaan.\nNäiden kuvien kanssa olin jopa todella aktiivinen, oikein yllätin itseni. Nämä olivat nimittäin valmiina jo parin päivän sisällä itse kisoista! Taisi tuo pidempi tauko kisakuvaamisesta viime kesänä ajaa asiansa, ja motivaatio käsitellä tämänkin tyylisiä kuvia on noussut jälleen kiitettävälle tasolle. Toki motivaatiota edelleen syö tämä läppärin hitaus. Kun kalusto ei ole tarkoitettu kuvankäsittelyyn, se tuottaa yllättävän paljon harmaita hiuksia hitaudellaan. Toivessa olisikin uusi kone, oikein pöytäkone, kesällä tai kesän lopulla, mutta saa nähdä miten tuon kanssa käy. Eivät ole nuo pelit nimittäin ihan halpoja.\nTunnisteet: Estekisat, Esteratsastus, Hevoset, Kilpailut, Kuvaaminen\n2.4 Mätsäreissä Aurassa\nPyry Waan upeiden jouhiensa kera\nOlin otettu kun sain järjestäjän taholta kutsun tulla kuvaamaan heidän järjestämiään mätsäreitä Auraan 2.4. Pientä järjestelyä oli, että pääsin paikalle, mutta onneksi matkustus kuvauskohteeseen onnistui. En tiedä miksi en ole koskaan tullut kuvanneeksi aktiivisesti näyttelyitä ja näyttelyn kaltaisia tapahtumia. Jotenkin olen ne aina ohittanut, vaikka olisi ollut kulkupeli käytössä pidemmillekkin matkoille. Ehkä olen ajatellut niiden olevan tylsiä, tai hankalia kuvata. Tosiasiassa asia on kuitenkin (ainakin muutaman kokemuksen perusteella) toinen. Mätsäreissä/näyttelyissä minulla on paljon enemmän valtaa kuvan sisältöön, kun kohteen kuvaaminen ei ole sidoksissa tiettyyn suoritukseen tietyllä sekunnilla. Pystyn suunnittelemaan edes hieman, mihin kohtaan hevonen voitaisiin asetella, missä suhteessa se on valon suuntaan jne. Minulla on ikäänkuin paremmat mahdollisuudet rakentaa sitä hyvää kuvaa.\nSH ori Oksasnapsi nappasi BIS I palkinnon.\nWPB ruuna Highvillage Conquistador nappasi BIS II palkinnon\nKWPN ruuna Chico de Riche nappasi BIS III palkinnon\nTuona mätsäripäivänä nyt ei valon suuntaa pahemmin tarvinnut miettiä, sitä ei ollut kovin kummoisesti pilvisen harmaan sään vuoksi. Tausta taas aiheutti vähän päänvaivaa. Oli taloa, traileria, tietä ja yksi metsäinen sivu, mutta sekin alue oli kukkulan muotoinen. Lopulta päädyin ottamaan kuvauspaikakseni tämän kukkulan laen, jossa oli edes hieman tasaisempaa aluetta. Itse kuvaamisen kannalta oma kokemattomuus ehkä hieman näkyi. Minulla oli tomintasuunnitelma, mutta se ei oikein pitänyt. Suunnitelmastani huolimatta moni hevonen jäi kuvaamatta, kuvatuksi tulivat käytännössä ne nelijalkaiset joita ehdin kysäisemään kuvattavaksi kehän jälkeen ja ne, jotka tulivat itse vetäisemään hihasta josko voisin kuvata heidän hevosensa.\nKaikesta huolimatta olin todella yllättynyt näiden mätsäreiden hevostarjonnasta. Enpä ollut tullut ajatelleeksi, että mätsäreistäkin voisi löytyä näinkin näyttävää porukkaa! Olin positiivisella tavalla kuin puulla päähän lyöty. Nämähän oli todella kivan näköisiä hevosia kaikki, tällaisia kuvaa enemmän kuin oikein mielellään. Ensimmäisenä listalta jo ennen näyttelypäivää silmään osui tottakai muutama paikalle tullossa oleva Welsh, yksi A ja muutama WPB. Minkäs sitä itselleen mahtaa kun on aina tykännyt erilaisten welshien ulkonäöstä. Eikä mikään noista muuten pettänyt odotustani, Mountti oli syötävän ihana kuin pieni karamelli ja yksi WPB ori oli omaan silmään oikeinkin komea, BIS II saanut WPB ruuna myös todella kaunis. Lisäksi paikalle oli löytänyt myös muutama ratsuponi, erinäinen määrä erilaisia puoliverisiä, suokkeja, eestiläisiä, sekä tottakai monen monta shetlanninponia. Kokonaisuudessaan kameran eteen päätyi 32 hevosta, mikä loppujenlopuksi oli aika vähän kun ilmoittautuneita oli lähemmäs se 50. Vähän myös ihmettelin että mihin ne loput vajaa 20 hävisivät siellä paikanpäällä, olin kai niin keskittynyt kuvaamisiini etten edes ehtinyt kaikkia nähdä. Harmi sinänsä.\nCloudberry Mahogny, allekirjoittanut on rakastunut\nWPB ori, Fountainland's Frosty Joker, Upea kaveri, harmi ettei saatu kunnon rakennekuvaa jossa tämä olisi ollut edukseen. Nyt ori hieman hukkuu tuohon huonompaan asentoon.\nOnneksi pääkuvissa herra kuitenkin loisti!\nPaikalla oli myös paljon nuoria! Kuvassa 1-v SH Joen Akkimus\neestinhevostamma Alfa ja Connemara ruuna Crossowen Diamond\nOn myös hauska huomata mitä kaikkea tuleekaan ilmi kun jutustelee omistajien kanssa. Tämänkin ihanan shetlanninponin (yllä, Soikin Leidi-Juulia) emää olen kertaalleen kuvannut! Helmikuussa vaskiolla. En olisi osannut yhdistää ollenkaan ilman jutustelua, vaikka esittäjä näyttikin etäisesti tutulta.\nLopuksi vielä tähän kuvauskeikkaan liittyvä ajankäyttö:\nKuvausaika: klo 10-16 yht 6h (+ matkat 30min/suunta)\nKuvankäsittelyyn käytetty aika: 7h\n+ kuvien lataus koneelle, galleriaan ja blogi: 2h\nyhteensä: 15h (+1h matkat)\nLisää kuvia galleriasta: https://photoma.galleria.fi/kuvat/2017/2.4+Match+Show,+Aura/\nTunnisteet: edustaen, Kuvaaminen, MatchShow, Näyttelyt, pääkuva, rakennekuva


Enterorokko ja vaihtoehtohoidot - Mona Visuri\nJa niin saapui taloon syysflunssa! Eikä muuten yllätä yhtään. Osasin varautua muiden varoituksista, että päivähoidon alettua flunssat jyllää. Meillä on hoidossa pieni ryhmä, joten toivon sen vähän hillitsevän tautien leviämistä syksyn aikana, mutta henkisesti ollaan varauduttu useampaan räkätautiin.\nTällä kertaa vuorossa on luultavammin enterorokko. Oltiin viettämässä ihanan ystävämme pojan 1v. synttäreitä viime viikonloppuna ja eilen kuultiin, että 4/5 juhlien lapsista on enterorokossa. Viides on siis Lionel, jolla alkoi eilen nuhakuume (tosin vain lämpöä). Eli näppylät voi ilmestyä hetkenä minä hyvänsä. Kunnon tautirypäs pääsi siis valloilleen. Onneksi poju vaikuttaa toistaiseksi tosi reippaalle ja elättelen vielä toiveita, että päästään tästä taudista ihan vain lievällä räkäisyydellä ilman näppylöitä.\nMeidän piti viikonloppuna lähteä Porvooseen viettämään perhepäivää, mutta se jouduttiin nyt jättämään myöhemmäksi.\nFlunssasta ja lapsen sairastelusta tuli mieleeni, että olenkohan kertaakaan täällä vielä puhunut siitä, että ollaan turvauduttu monesti vauvavuoden vuoden aikana homeopaattisiin lääkkeisiin? :) Olen niin onnellinen, että havahduttiin hyvissä ajoin homeopatiaan rakkaan ystävän vinkistä (kiitos tästäkin Leeni). Olen toki aina itsekin ollut kiinnostunut homeopatiasta, mutta vain muutaman kerran käyttänyt flunssaan ja sittemmin vähän niinkuin unohtanut koko jutun.\nHomeopatia on auttanut vauvavuoden aikana niin moneen vaivaan, että meidän perhe aikoo luottaa tähän vaihtoehtoon jatkossakin. Koululääketieteelle ja lääkkeille on myös paikkansa, mutta on monia perusflunssia yms, joihin homeopatia toimii loistavasti ennen, kuin lääkkeitä tarvitsee ottaa tai edes lääkärillä käydä. Itse en suosi särkylääkkeiden käyttöä, kuin vasta todella akuutissa tarpeessa ja siksi homeopatia onkin ollut loistava vaihtoehto. Olisinpa muistanut homeopatian myös raskauden lopussa… Uskon, että siitä voi olla suuri apu myös synnytyksessä.\nOlemme käyneet Helsingissä Satu Järvilehdolla, jolla on sydän niin paikallaan kuin voi olla. Ihana tyyppi ja mieletön ammattitaito. Satulla on vastaanottoajat todella täynnä, mutta siitäkin huolimatta on vinkattava Satusta. Kannattaa siis varata aika tosi hyvissä ajoin mikäli haluaa päästä Satulle.\nVoin siis ainakin omasta kokemuksestamme suositella homeopatiaa kaikille vauvaperheille. ♥\nTsemppiä kaikille syysflunssien selätykseen! Yritän koota mahdollisimman pian taas ajankohtaista flunssan ehkäisy- postausta! ;)\n9 vinkkiä kuinka selvitä kaamoksesta\n25.8.2018 at 09:42\nKiva, että olette löytäneet teille sopivan avun flunssiin. ❤\n25.8.2018 at 09:56\nOlen kyllä tosi iloinen, että on tällainen vaihtoehtoinen hoitomuoto tukemassa terveyttä <3 :)\n25.8.2018 at 10:14\nVoi enterorokko! Mun pahin painajainen syksyisin. Kerran sen sairastaneena toivon sydämeni pohjasta, ettei enää koskaan. Muistakaahan huolehtia hygieniasta ekstrahyvin nyt jos epäilette, että Lionelilla on kyseinen rokko. Tarttuu todella helposti pienten lasten vanhempiin ja on usein paljon paljon ärhäkämpi aikuisella kuin pienellä lapsella. Tsemppiä päiväkodin aloitussyksyyn, kyllä se vastustuskyky lapselle sieltä tulee pikkuhiljaa, vaikka varmasti tuntuu että jatkuvasti saa sairastaa :)\nJoo toivotaan todella ettei tuu meillekin :/ Ja ettei tartuteta muita.\nOnkohan muuten niin, että jos kerran sairastanut ei tuu niin herkästi uudelleen?\n25.8.2018 at 11:55\nEnteroviruksia on yli 60 erilaista, joten voi vierailla vuosittain.. toistaiseksi meillä on ollut vain kerran, esikoisen vauvavuotena.. rassukka oli tosi kipeä, mutta niin oltiin me vanhemmatkin aivan horkassa. Kipulääkkeet saattaa tulla tosissaan tarpeeseen, että saa lapsen syömään ja juomaan :/\n25.8.2018 at 12:05\nJoo ja eikä tämä postaus ollut mikään ei missään nimessä lääkkeitä, toivottavasti et niin ymmärtänyt?\nToivottavasti täällä päästään helpolla ja saatiin joku lievä versio. :/\nTartunnan voi saada uudestaankin, niinkun joku kommentoikin että enteroviruksia on monia monia erilaisia. Jotkut niistä aiheuttaa vain perus flunssaa mutta jotkut sitten tätä rokkoa. Sitä myös tartuttaa jo päiviä ennen kuin oireet alkaa ja jopa viikkoja jälkikäteen. Töihin ja päiväkotiin saa palata heti kun kuume on laskenut ja yleisvointi on hyvä, vaikka näppyjä/ihottumaa olisi vielä paljon. Näin mulle lääkäri silloin ohjeisti :)\n25.8.2018 at 20:31\nOhhoh, jopa viikkoja jälkikäteen?? :O Toivottavasti ei nyt monia muita tartuteta.. Tosiaan pelkällä nuhalla ja lämmöllä selvitty toistaiseksi. Ja me vielä Eetun kanssa terveitä. Ei yhtään haittaisi jos jättäisi nyt vaan meidän tää tauti välistä :D Kaikki syysflunssat on aivan arseesta. Kaiken kiireen keskellä on vähiten aikaa jäädä toipilaana aloilleen. Taidan mennä suihkuttelemaan vielä extra sinkit ennen nukkumaan menoa :D\n25.8.2018 at 15:27\nValitettavasti täytyy sanoa, että homeopatia-jutun jälkeen blogin lukeminen taitaa jäädä vähemmälle.\n25.8.2018 at 17:28\nOho no jopas tämä aihe kosketti… Toivottavasti muista blogeista löytyy sinulle sopivia juttuja. Kaikki ei ole kaikille.\n25.8.2018 at 16:50\nRohkaisuksi kerron, että meillä enterorokko meni ohi aika vähällä! Lapsi oli silloin 1 v 2 kk muistaakseni, ja näppylöitä oli todella paljon, mutta ne eivät kutisseet. Kuumetta taisi olla vähän, ja lapsi tietysti sen vuoksi vähän normaalia itkuisempi, mutta ei ollut meillä mikään hirmutauti, ainakaan sillä kertaa. Näppylät toki näyttivät pahalta, ja harmi kyllä, en tajunnut ajoissa, mistä on kyse, joten ehdittiin varmaan tartuttaa tautia eteenpäin :/\nOlisi kiva kuulla enemmänkin päivähoidon aloituksesta! Meillä eka vuosi oli tautien suhteen aivan järkyttävä, mutten pelottele sillä enempää ;) Kaikki lapset ovat kuitenkin tässäkin yksilöitä, joten eihän se tarkoita, että kaikki sairastavat yhtä paljon.\n25.8.2018 at 17:30\nNo nyt näyttää täälläkin hyvältä, toivon tosissaan että jää näpyt kokonaan tulematta ja koko perhe välttyis. Mutta tulee jos tulee, sit vaan lepäillään kunnolla.\nJa kääääk, mä niin oon varautunut tulevaan vauteen ja sairastelukierteeseen. Nyt jos koskaan pitää panostaa siis 110%:sti terveelliseen ruokavalioon ja lisäravinteisiin koko perheessä :D\nKiitti vielä kommentista ja haleja <3 :)\n25.8.2018 at 23:48\nHei Mona! Kiitos kivasta blogista. Itse suunnilleen samanikäisen vauvan äitinä olen kiinnostuneena seurannut arkeanne. Niin moniin vanhemmuuteen liittyviin teemoihin samaistun ja isosta osasta asioita ajattelemme samalla tavalla. Koska sinulla on suosittuna bloggaajana paljon vaikutusvaltaa lukijoihisi, haluaisin muistuttaa, että sitä valtaa olisi syytä käyttää harkiten. Valitettavan usein näitä blogeja luetaan aika kritiikittömästi ja siksi mielestäni myös sinulla on vastuu siitä, mitä tänne kirjoitat. Homeopaattiset valmisteet eivät kuulu sairaan lapsen “lääkintään”. Niillä ei ole lukuisissa tieteellisissä tutkimuksissa todettu lumevaikutusta voimakkaampaa tehoa (yhtään plaseboa vähättelemättä). Kuumeisen lapsen yli 38,5 asteen kuumetta hoidetaan kuumelääkkein ja tarvittaessa keskustellaan niiden käytöstä neuvolassa tai lääkärin kanssa. Erityisen tärkeää on huolehtia lapsen riittävästä nesteytyksestä kuumeen aikana. Toivottavasti poikasi voi jo paremmin!\n26.8.2018 at 06:26\nLuitko edes tätä postausta?!??\n26.8.2018 at 14:17\nHomeopatiasta ei ole löydetty myöskään haittoja, joten on mielestäni hieman kärjistettyä puhua kritiikittömistä lukijoista ja bloggaajan vallankäytöstä. Varsinkin kun hän kirjoittaa itse, että perinteisille lääkkeillekin on paikkansa, eikä suinkaan kehota ihmisiä lopettamaan lääkkeiden käyttöä. Eiköhän tämä käsitä esim. tuon korkean kuumeen? Itse ajattelen, että suurempi ongelma on esim. turhat antibioottikuurit kuin lääketieteen rinnalla käytetty vaihtoehtoishoito.\n26.8.2018 at 12:43\nValitettavasti olen täysin samaa mieltä edellä kirjoittaneen kanssa (itsellä 2v lapsi). Tärkeintä on saada lapsen kurja olo minimiin, valitettavasti kipulääkkein ei uskomuslääkkein. Kannatta ehkä lukea maikkarin sivuja.\nT: Enteron sairastaneen äiti.\n26.8.2018 at 16:57\nJos lukee postauksen (ja kommentit) kunnolla ja ajatuksella läpi, niin käy kyllä selväksi että Mona ei kieltäydy lääkkeiden käytöstä. Tuntuu että taas väkisin yritetään ymmärtää asiat väärin.\nJa tää ”bloggaajan vastuu”.. mä toivon, että varsinki siinä vaiheessa kun lukijalle on siunaantunut lapsi(a) niin otetaan ihan itse vastuu omasta ja lapsensa elämästä (toki se vastuu pitää olla lapsettomallakin itsellä tai hänen vanhemmalla) . Lähinnä tähän homeopatiaan liittyen Mona kertoi heidän kokemuksistaan, sekä suositteli alaan erikoistunutta henkilöä..?!\nToivottavasti Lionel ja vanhemmat säästyvät rajummalta taudilta <3\n26.8.2018 at 17:37\nLissulla oli monia hyviä pointteja kommentissaan, joista varmasti helposti triggeröityy, jos omalle argumentilleen ei löydä valideja perusteita. Kyllä, julkista blogia kirjoittavalla henkilöllä voidaan sanoa olevan tietynlainen vastuu sanomisistaan – ei välttämättä juridisesti, mutta ainakin eettisesti. Jos esittää vahvoja mielipiteitään (jotka monesti poikkeavat yleisesti hyväksytystä totuudesta) olisikin mielenkiintoista kuulla ainakin perustelut ja mielellään myös tutkimusviitteet, jotka tukevat näitä valintoja. Harmittavan usein Mona vain jätät vastaamatta näihin kommentteihin, josta tulee lukijana huono fiilis. Aina kyse ei ole pahan olon purkamisesta, vaan mielenkiinnosta sekä halusta ihan oikeaan keskusteluun. Kun kirjoitat tällaisista aiheista niin luulisi, että haluat niillä keskustelua herättää ja täten myös kritiikkiin vastata.\n26.8.2018 at 18:12\nMutta en missään sanonut että sairas lapsi jätetään hoitamatta? Tuntuu että tässä ei ole luettu postausta vaan vedetty linjat suoriksi. Enkä kyllä nähnyt että noissa edes mitään keskustelua haetaan. Tämä blogi ei myöskään ole millään muotoa akateeminen alusta. Kerron enimmäkseen täällä meidän elämästä en mistään tieteellisestä. Olen suorastaan pöyristynyt, että minun pitäisi alkaa täällä puolustamaan homeopatiaa. Jokainen tekee ja päättää täysin itse mitä vaihtoehto hoitoja käyttää ja mitä ei. En pysty ymmärtämään mitä vaaraa tai riskiä siinä on että joku menisi homeopaatille suosituksestani :O esim saksassa ja ranskassa homeopatiaa taidetaan käyttää rintarinnan lääketieteen kanssa. Eihän ne poissulje toisiaan, enkä niin edes tässä sanonut. Olen tosi ymmälläni.\n27.8.2018 at 09:52\nNo itse asiassa Suomessa ei suositella homeopatisia tuotteita ja länsimäisia lääkkeitä käyttämään rintarinnan, koska niiden yhteisvaikutusta ei joko tunneta riittävästi tai jos tunnetaan, on yhteisvaikutus haitallinen. Silta pohjalta tuntuu erikoiselle, että Saksassa ja Ranskassa käytetään kyseisiä tuotteita rintarinnan. Tästä ja vitamiineista löytyy Suomestakin hyviä tieteellisiä tutkimuksia.\nSen verran vinkkinä, että monet kriittiset kommentit on sanottu täällä aika kauniisti ja asiallisesti. Tulet saamaan koko “äitiurasi” aikana varmasti kyseenalaistamista ja arvostelua. Sitä saa ihan jokainen äiti. Siihen täytyy vain osata suhtautua. Aina joku tietää paremmin tai tekisi eri tavalla. Instastorien perusteella otit hieman turhan kovasti itseesi ottaen huomioon, että pidät julkista blogia. Ja mikäänhän ei herätä niin kovin tunteita kuin luontaistuotteet.\nKyllä se siitä. Siihen äitiyden arvosteluun tottuu kyllä. Tai ainakin kannattaa tottua, jotta omasta elämästä tulee helpompaa. Vesi hanhen selästä jne.\n27.8.2018 at 10:06\nJoo näinhän se on. Ja yrittää muistaa jatkossa ajatella etukäteen tarkemmin voiko aihe olla paljon ajatuksia herättävä ja jättää kirjoittamatta jos tuntuu ettei ole energiaa vastaanottaa keskustelua. Ja todellakin meni turhan kovaa tunteisiin:D Luulen, että meillä jokaisella on näitä hetkiä joskus? Minäkin olen vain ihminen ja kyllä välillä menee tunteisiin pienemmästäkin (sekä henkilökohtaisessa elämässä että täällä blogissa);) Harvemmin tulee näytettyä niitä roihuvia tunteita työminän puolella, mutta nyt tuli! :D Tänään huomattavasti parempi fiilis!:) kiitos sulle tsemppaavasta viestistä :D\n26.8.2018 at 17:43\nHei, Lissun kommentti herättää suuria tunteita. Siinä kun hipaistaa (maailman) tulenarinta tematiikkaa “hyvä äiti – huono äiti”. Tämän vuoksi menee kovin tunteisiin.\nItse kirjoitus on mielestäni hyvin kirjoitettu ja asiallainen. Jos luet viikon kuluttua uudelleen tunteiden jäähdyttyä, huomaat ettei kommentti ole ilkeä, vaan selkeästi esitetty eriävä mielipide.\nHomeopatia on ihan himputin vaikea aihe. Toisaalta halu uskoa pehmeämpiin vaihtoehtoihin, toisaalta fakta, ettei homepatian turvallisuutta ole testattu; tietty homeopaatinen tuote voi auttaa vaivaa A, mutta sen käytön vaikutuksia esim maksaan tai munuaisiin ei ole selvitetty. Vastuu jää käyttäjille, lapsien kohdalla vanhemmille… Vaikea aihe!\nKen nettiä lukee, kantakoon itse vastuun mitä uskoo! Eihän bloggaajat tai kukaan muukaan voi olla vastuussa jokaisesta lukijasta. Pähkinäallergikon on itse ymmärettävä jättää pähkinäkakku syömättä, vaikka kuka bloggaaja kuinka suosittelisi!\n26.8.2018 at 18:15\nJust näin ja eniten mulla taisi mennä tunteisiin se että sanoja vääristellään.\nEikä mulla riitä energia siihen että alkaisin vääntää tällaisista asioista kommenttien puolella. Kasvotusten jaksan keskustella mutta tekstissä selvästi vaan luetaan asia miten sattuu.\n26.8.2018 at 17:49\nMielestäni Lissun kirjoitus on asiallinen. Eikä siitä ilmene negatiivisuus vaan erilainen kanta asiaan ja yhden lukijan näkemys bloggaajan kirjoituksessa kerrottuun toimintatapaan ja yksipuoliseksi jääneeseen suositukseen.\nMikäli joku on eri mieltä hoitomuodosta ja haluaa asiasta keskustella, tulisi tähän myös olla mahdollisuus julkisessa blogissa.\nTulisi myös olla mahdollisuus kertoa, mikäli blogitekstistä syntyy vain yksipuolinen näkemys jollekin.\nMikäli tämä ei ole mahdollista, julkaisut muuttuvat aika yksipuolisiksi.\nBlogitekstistä ilmenee selvästi se, että homeopatia on ensisijainen vaihtoehto perinteisiin hoitomuotoihin nähden, kun kyseessä on perinteiset flunssat.\nMeitä on monenlaisia ja asiallisella linjalla olevia kannanottoja tulisi kyllä käsitellä asianmukaisesti.\nKuten stoorin puolella ilmoitetaan, tämä on iso asia, joten tästä pitäisi pystyä keskustelemaan myös silloin, kun asiasta ollaan eri mieltä.\n26.8.2018 at 18:21\nKeskustelu on kyllä hyvä asia mutten nää mitenkään keskustelun herättävänä sitä että aletaan kritisoida sitä mitä saan ja mitä en saa julkaista. Ja kyllä tämä meni tunteisiin, olen suorastaan ymmälläni millainen tästä tuli. Miten vaihtoehtohoitoa ja siitä puhumista voidaan pitää näin edesvastuuttomana. :O Muissa isoissa maissa homeopatiaa käytetään yhdessä lääketieteen kanssa rintarinnan, eikä ne poissulje toisiaan.\n26.8.2018 at 17:57\nHomeopatia on täyttä huuhaata, joten mun mielestä on väärin kirjoittaa siitä ja jopa suositella sitä muillekin. :( Oletko googletellut homeopatiaa koskevasta kritiikistä? Sen on havaittu lukemattomissa tutkimuksissa olevan täyttä humpuukia.\nMun mielestä on vastuutonta, että vaikuttaja kirjoittaa tällaisesta asiasta blogissaan.\n26.8.2018 at 18:24\nHuh mulla ei vaan löydy sanoja tähän argumenttiin että olisi vastuutonta kirjoittaa blogissa homeopatiasta. Oli homeopatia miten humpuukia tahansa niin miten siitä henkilökohtaisessa blogissa kirjoittaminen voi olla vastuutonta:O se on vaihtoehtohoito eikä pois sulje mitenkään koululääketiedettä, enkä niin ole missään sanonut.\n26.8.2018 at 19:33\nKoen, että se on vastuutonta mm. siksi, koska suosittelet lukijoillesi maksullista homeopaattia, mutta et kuitenkaan tuo esille sitä, että homeopatian on lukuisissa tieteellisissä tutkimuksissa havaittu olevan yhtä tyhjän kanssa.\n27.8.2018 at 18:05\nMona, jos etsit ihan vaan Googlesta artikkeleita homeopatiasta ja ylipäätään perehdyt siihen, miten se “toimii”, niin mielipiteesi sen vaikuttavuudesta voisi muuttua. Kuten muutkin ovat tässä todenneet, ei homeopaattisilla valmisteilla ole todettu olevan vaikutusta elimistöön ja sen toimintaan. Haluaisin kuulla sinulta perusteluja ja mielipiteen siitä, minkä takia pidät homeopaattisia valmisteita tehokkaina ja toimivina?\nHomeopaattiset valmisteet: valmistus perustuu laimentamiseen ja tietynlaiseen valmistusvaiheessa tapahtuvaan ravistamiseen, jolloin lääkeaineen myrkyllisyys poistuu, kun taas itse aineen ominaisuuksien uskotaan säilyvän laimennukseen käytetyssä nesteessä (vesi, sokeri, alkoholi) niin sanotun muistijäljen tai energiakentän kautta.”\n27.8.2018 at 20:44\nToimii miten toimii, niin me ollaan oltu tyytyväisiä ja eikö se ole tärkeintä? <3 :) Kukin saa laittaa rahansa juuri sinne minne itse kokee hyväksi. Eikö? Pidän homeopatiaa tehokkaana ja toimivana täysin omien kokemuksien johdosta, riittääkö tämä sulle vastaukseksi? :) Googlettamalla löytyy toki puolesta ja vastaan kokemuksia paljon. Niinkuin monesta monesta muustakin asiasta. Olen tosi yllättynyt, että mun homeopatia myönteisyys sai tällaisen vastaanoton :D Olenhan koko blogihistorian ajan puhunut vaihtoehtohoitojen puolesta ja ylistänyt ihan vitamiinejakin tämän tästä...\n26.8.2018 at 18:36\nMun mielestä Lissun kommentti oli asiallinen, mutta ymmärrän myös, että se meni tunteisiin. Nää on niin arkoja aiheita, kun kyseenalaistetaan jotain, mitä teet äitinä eli ymmärrän Monan tunteenpurkauksen hyvin. Nyt vähän happea ja sitten Mona voisi vaikka kertoa enemmänkin homeopatiasta ja miten se on heidän kohdallaan toiminut. Musta tuntuu äkkiseltään, etten uskaltaisi luottaa homeopatiaan jos kyse on lapsen kivusta, vaikka itselleni voisin hyvin kokeillakin. Mutta varmasti Mona antaakin kipulääkettä Lionelille jos vaikuttaa kovin kipeältä? Itsellä on nyt flunssa, vain vähän lämpöä ja kaameat lihassäryt. Hitto jos ei olisi lääkkeitä! Lapsillekin annan vain silloin jos on kuumetta tai muuten vaikuttavat kipuilevan jostain syystä. En koe, että siitä olisi haittaa, kun meillä näitä tilanteita on kuitenkin aika harvoin.\n26.8.2018 at 19:57\nEhdottomasti happea!:D ja en todella tule kirjoittamaan tästä enää mitään:’D Meni niin tunteisiin puolin ja toisin. Mikä yllätti itseni täysin. Siis sekin että ylipäänsä provosoiduin. Kaipa sitä on äitinä niin paljon herkempi niin kuin säkin tossa viittasit.\nJa kyllä täällä on ekan flunssan jälkeen ollut aina kaapissa vauvansärkylääkkeet. Itse käytin sektion jälkeen enemmän särkylääkkeitä mitä koko elämäni aikana yhteensä. Ja olin kovin kiitollinen niistä, vaikka ihan kamala olo niistä tuli ja vatsa oli sekaisin. En vaan koe velvollisuudeksi käydä täällä joka ikistä asiaa pilkun tarkkaan läpi. Uskon siihen että lukijat ovat sen verran tietoisia että lukevat henkilökohtaista lifestyle blogia ei akateemista kirjastoa. Netti on täynnä hurjia asioita ja mun on ihan hirveän vaikea ymmärtää että ohimennen mainittu homeopatian kehuminen voidaan ottaa näin suurena vaarana. Vielä kun se on niin yleistä monessa isossa maassa. Jos olisin tiennyt millainen pakokauhu tästä syntyy olisin toki avannut postausta enemmän tai oikeastaan varmasti olisi ollut parempi jättää postaamatta. En tiedä oliko alunperin hyvää tarkoittamastani vinkistä hyötyä versus se miten huonon fiiliksen tämä aiheutti minulle sekä oletettavasti monelle muulle. Halusin itse jakaa hyvän vinkin samalla tavoin eteenpäin mitä itse saimme. Jokainen totta kai tekee omat päätöksensä mihin huuhaahan uskoo ja mihin laittaa rahansa. Meille tämä humpuuki on toiminut ja olen tosi iloinen että ystävä siitä mainitsi ohimennen. Se on auttanut (tai tarkennetaan plasebo on auttanut!!!) esim siihen, että flunssat on kestänyt tosi lyhyen aikaa, atooppisen ihon paranemiseen, hampaiden puhkeamiseen ja unen paranemiseen. Nyt näyttää myös siltä että plasebo toimi ehkäisemään pahemman rokon, ellei se sitten puhkea vielä nyt myöhemmin. Ja pitää tosiaan tulla lukaisemaan kommentit uudelleen kun tunteet vähän tasaantunut:D\n27.8.2018 at 11:06\nÄitiys on herkistänyt mua ainakin,entisestään.Tunteisiin menee,helposti.Ehkä evoluutio on sen näin ajatellutkin,pystytään reagoimaan herkästi vauvan/lapsen tarpeisiin,suojellaan omaa perhettä.Leijonaemo puskee mussa ainakin esille ihan ihmeellisissäkin paikoissa.\nSillä näyttää olevan yllättävänkin paljon merkitystä,mitä blogissaai kirjoitat.Ja sehän on hyvä asia!Mä en jaa sun kanssa samaa näkemystä tähän aiheeseen liittyen.Vaikka en tunne sua henkilökohtaisesti,niin olet varmasti järkevä ja vastuullinen ihminen (sitähän tämä teksti myös oli, kun toithan esille varsinaisten lääkeaineiden tarpeen) ja pääasia on,että teidän elämä on noissa stressitilanteissa helpottunut,äiti saanut unta ja mieli rauhoittunut yms.Itse en voi kannustaa homeopaattisiin lääkkeisiin,se sotii mun ammattiakin vastaan,mutta ymmärrän hyvin äidin “epätoivon ja hädän”.\nNäin se on. Olen kyllä ihan eri sfääreissä herkkyyden kanssa äidiksi tultua.. Siitä voisikin joskus kirjoittaa enemmän.\nKiitti sulle asiallisesta viestistä <3\n27.8.2018 at 11:22\nKylläpä nämä kommentit kertovat taas hyvin ihmisten kapeakatseisuudesta ja näköalattomuudesta. Eikö kritiikin ja herjaamisen sijaan voisi vain iloita, että joku on löytänyt apua myös homeopatiasta? Eihän tämän pitäisi olla keneltäkään pois, päinvastoin. Jokainen vanhempi varmasti myös tuntee lapsensa parhaiten ja toimii lapsensa parhaaksi, parhaaksi kokemallaan tavalla.\nK i i t o s Mona hyvästä postauksesta! Olette ihana ja ihailtava perhe <3\n27.8.2018 at 21:03\nMari <3 <3 Nyt kun olen tässä rauhoittunut ymmärrän, että oman tekstinikin on voinut ymmärtää nopeasti lukemalla väärin. Pitää muistaa hengittää ens kerralla pari kertaa syvään sisään :D Olisin toki voinut avata alunperin postausta enemmän, mutta kiireessä jää kaikki välillä(nykyään aina) vähän lyhyeksi ...\nToivottavasti nähdään pian <3 <3\n27.8.2018 at 23:12\nEn ole aikoihin kommentoinut mitään, kun meillä on pojan (yhä vaan jylläävän) refluksin vuoksi ollut hirmu rankka vuosi. Minut yllätti myös, miten paljon tunteita tunteita homeopatia herättää. Täällä Ranskassa nimittäin ihan ‘tavalliset lääkärit’ määräävät myös homeopaattisia lääkkeitä ja homeopaattiset lääkkeet käydään reseptillä hakemasta ihan tavallisesta apteekista. Meidän pojan refluksin hoito aloitettiin homeopaattisilla valmisteilla, jotka meidän perhelääkäri määräsi. Niistä ei kuitenkaan meille ollut apua, mutta eipä tähän mennessä ole apua löytynyt myöskään perinteisistä länsimaisen lääketieteen lääkkeistä, joita ollaan myös kokeiltu useita. Täällä Ranskassa siis homeopaattisten valmisteiden käyttö hyvin yleistä, ja itselleni niitä on määrätty esim.sammaksen hoitoon. Minä toisaalta muutenkin olen varmaan avarakatseinen hihhuli, olen seurannut jo vuosia itselleni räätälöityä Ayurveda – ruokavaliota ja ajoittain myös syönyt Ayurveda – yrttejä, jotka niin ikään minulle pulssiluennan perusteella määrätty. Meillä tätä nykyä koko perhe syö enenevissä määrin Ayurvedista ruokaa ja minulle Ayurveda on tuonut avun moneen pulmaan. Tällä siis vaan haluan tuoda esille, että meistä kukin voi löytää apua omanlaisista jutuista. Mutta ei meilläkään länsimaalaista lääketiedettä ole mitenkään hylätty, vaan ihan normaalisti käydään lääkärissä, syödään tarvittaessa lääkkeitä jne. Sinäkin muuten olet välillä kirjoittanut Ayurvedasta, mikä on ollut tosi kiva! Pitkä palaute, mutta oli pakko kirjoittaa. Tsemppiä Mona! On tosi kiva lukea teidän perheelle tärkeistä jutuista blogistasi!\n28.8.2018 at 10:48\nKiitos Noora ihanasta kommentistasi <3 Voi että toivon todella, että refluksi helpottaisi. Onneksi yleensä ajan kanssa monella se helpottaa? Vaikka eihän se tähän hetkeen auta, kun puhutaan että aika auttaa..\nJa oi kyllä Ayurveda on tooosi lähellä sydäntä! Pakko varata asap aika henkkohtaiseen konsultaatioon. Moni Ayervedan aatteista on arjessa jo, mutta paljon olisi vielä opittavaa :)\n28.8.2018 at 10:29\nVoisiko olla niin että homeopatia on loistava ennaltaehkäisyyn mutta ei kuitenkaan hoitoon? Ehkä joitain unta tms voi parantaa juurikin jos ei ole lääketieteellinen ongelma. Sitten kun ollaan oikeasti sairaina, otetaan lääkettä ja mennään lääkäriin? Itse tosin omilla lapsilla käytän lääkkeitä harkiten kuumeeseen ja kipuun jos on pakko antaa, mutten myöskään käytä homeopatiaa. Yritän näin tukea lapsen omaa vastustuskykyä ja täytyy sanoa että täällä ei ole koskaan kukaan oikeastaan kipeänä. Että kaikki me emme myöskään ylisyötä lääkkeitä lapsille heti pienimmästä, kuten monet länsimaiset helposti tekevät. Ymmärrän täysin mitä tarkoitit tällä postauksella Mona.\n28.8.2018 at 10:44\nKiitos O ystävällisestä kommentistasi vaikka ajattelet eri tavoin homeopatiasta<3 :) Ja kyllä, lääkäriin ja lääkkeet ehdottomasti kun niille on tarvetta. Täälläkin ollaan käyty lääkärissä jo monta kertaa Lionelin kanssa. Homeopatia tosiaan täydentää meillä terveyttä ihan niinkuin lisäravinteet, ruokavalio, meditointi, hieronta, vyöhyketarapia yms yms muut vaihtoehdot <3 :) Kirjoitin varmasti turhan lyhyen postauksen tästä, kun en osannut etukäteen ajatella vastaanottoa vaan ajattelin ohimennen tästä vinkata.\n28.8.2018 at 13:22\nMinusta te kaikki vaikutatte oikein hyvinvoivilta ja teillä on superterveellinen jo ihan pelkästään ruokavaliokin. Minusta olisi ihanaa innostua hyvinvointi jutuista enemmänkin mutta tuntuu että arki on nyt sitä että hyvä jos tsägällä ehtii syödä tai nukkua :D Mutta sinusta saan paljon inspistä. Seuraan instastoorejasi päivittäin. ;)\n28.8.2018 at 13:32\nYmmärrän paremmin kuin hyvin "tuntuu että arki on nyt sitä että hyvä jos tsägällä ehtii syödä tai nukkua". Sitä se arki on - tasapainoilua. Välillä ei todellakaan ehdi eikä edes muista syödä :D Mielestäni on tosi hyvä kun tekee esimerkiksi ruokavaliossa pieniä muutoksia kerrallaan parempaan suuntaan. Kaikkea ei tarvitse pystyä muuttamaan heti. <3 :) Mutta tuohon unikohtaan haluan kyllä sanoa, että sen eteen kannattaa tehdä kaikki mahdollinen :D Kaikki taikakeinot unen lisäämiseen on mielestäni sallittu. Huh vauvavuoden univajeen jälkeen en enää IKINÄ pidä hyvää ja laadukasta unta itsestäänselvyytenä...


Meiran mausteet ovat aina tuoreimmasta sadosta. Nyt tuttu pakkaus, uusi ulkoasu! — HoReCa-tukku Kespro\nFood Service -valikoimassa on lähes 60 erilaista maustetta ja mausteseosta, jotka kaikki tulevat Vallilasta, Meiran omasta maustetehtaasta.\nMeiran PET-maustepakkausten uudet etiketit on värikoodattu sen mukaan, onko kyseessä pippuri, yrtti, leivontatuote vai mausteseos. Lisäksi pakkaukseen on lisätty jo vähittäiskaupasta tuttu mausteen etukirjain kertomaan, mistä tuotteesta kyse.\n”Suunnittelimme uudet pakkaukset ottaen huomioon ammattikeittiön arjen. Pakkauksen yksityiskohdilla on merkitystä, kun keittiössä on erilaisia maustetuotteita hyllymetreittäin. Toivomme, että uudistuneet pakkauksemme toisivat osaltaan apua asiakkaidemme kiireisiin työpäiviin”, Meiran asiakasmarkkinointipäällikkö Susanna Koroma-Nyström kertoo.\nParhaat mausteet valmistetaan tuoreimmasta sadosta\nMausteet ja yrtit ovat aitoja luonnontuotteita, ja samalla tavoin herkkiä kasvupaikan suhteen kuin vaikka kahvi tai viini. Meiran mausteet valmistetaan aina tuoreimmasta sadosta. Prosessi on tarkka ja vaatii huolellisuutta. Mitä paremmin maku saadaan vangittua mausteeseen, sitä enemmän se antaa makua ruoanvalmistuksessa.\nMeiran Vallilan maustetehtaalle saapuu päivittäin mausteita ja yrttejä ympäri maailmaa. Tuottajamaan, alueen ja tavarantoimittajan valinta on taitolaji, sillä alkutuotanto määrittää pitkälle mausteen maun ja turvallisuuden.\n”Esimerkiksi oreganomme tulee vain Chilestä tai Perusta, sillä kummankin maan puhtaan kasvuympäristön vuoksi mausteiden viljelyssä ei muun muassa tarvitse käyttää hyönteisten torjunta-aineita lainkaan. Lisäksi korkeassa ilmanalassa oregano saavuttaa vihreän värin ja erittäin aromikkaan maun”, kertoo Meiran ostopäällikkö Aija Pohjanen.\nRunsasarominen kardemumma ostetaan Meiralle siemeninä Guatemalasta ja jauhetaan vasta Vallilassa juuri ennen purkitusta. Myös suuri osa pippureista tulee Meiralle kokonaisina Vallilassa jauhettaviksi. Näin ne säilyttävät arominsa purkitukseen saakka.\nKotimaisuus ja suolattomuus näkyvät maustevalikoimassa\nPuolet Meiran Food Service -valikoiman mausteista on Avainlippu-tuotteita. Tarjolla on myös kattava valikoima mausteita ilman suolaa. Kaikki Meiran mausteet kehitetään ja valmistetaan Meiran maustetehtaalla Helsingissä, Vallilassa - jo vuodesta 1915.\nTutustu Meiran maustevalikoimaan


Syömärin päiväkirja: Vaikka ihmiset näkevät nälkää?\nLähettänyt Syömäri Jantunen klo 11.01\nHaarukka 27. toukokuuta 2009 klo 11.22\nHei, olisi sinulle yksi muistaminen. Laittaisitko sähköpostiosoitteesi sanojalautaselta@yahoo.com ?\nMaria 27. toukokuuta 2009 klo 23.10\nMielestäni aika outo kommentti minkä sait. Miksi EI mietiä veganismia. Tuskin lihan syöminenkään lisää ruokaa nälkää näkevien lautasille. Usein kommentit "mutta kun jossain on vielä pahemmin ja mikset sinä sitä ajattele" kertovat vain tietämättömyydestä. Ja ne, jotka kommentteja sanovat, eivät usein(omakohtaisen kokemuksen perusteella) itse teen yhtään mitään asioiden eteen.\nOnnea veganismin valitsemisesta, toivottavasti ruokavalio pysyy (ainakin lähes) vegaanisena vuoden jälkeenkin :)\nT:2,5 vuotta vegaanina ollut\nPisarat 30. toukokuuta 2009 klo 12.37\nNoissa kommenteissa, joita ryhdymme miettimään on todellakin se puoli, että kiinnostuu oikein selvittelemään omaa kantaansa ja pystyy sen perustelemaan itseleen.\nItse asetan kesän nyt tavoitteeksi totutella enemmän vegaanisiin ruokiin, katselen jopa noita elävänravinnon blogeja...\nToivon että lapset saa helpommin vedettyä mukaan juttuun, jota itse on kokeillut ja josta itse on ihan varma ; )\nAnni 31. toukokuuta 2009 klo 20.23\nLausahdushan on ihan naurettava, jos miettii kuinka monelle ihmiselle ruokaa riittäisi jos se syötäisiin suoraan kasvisravintona, eikä kierrätettäisi eläimen ruuansulatuksen kautta! Vain murto-osa siitä kalorimäärästä joka syötetään eläimille saadaan takaisin eläinperäisistä tuotteista (liha, maito, kananmuna) Eli sekasyöjä voisi miettiä asiaa pikemminkin omalla kohdallaan.\nJams 1. kesäkuuta 2009 klo 9.47\nOnneksi olkoon Kuukauden ruokablogiudesta!\nSyömäri Jantunen 1. kesäkuuta 2009 klo 17.11\nKiitos kiitos, vielä kun saisi sen "kuukauden blogi"-kuvakkeen laitettua tänne. No ehkä se tunnustus sinänsä ei ole se pointti vaan se, että tänne tulee lisää lukijoita pohtimaan mun ja teidän muiden kanssa maailman parantamista syömällä :)\nAino 9. heinäkuuta 2009 klo 23.33\nPieni sivuhuomautus vielä nälkäongelmaan... Vaikka onkin totta, että ilmastonmuutos heikentää elinolosuhteita Afrikassa, niin suurin syy nälkään esimerkiksi Etiopiassa on hillitön väestönkasvu. Tuohon ongelmaan on täältä Suomesta käsin aika vaikeaa löytää ratkaisua, koska taustalla on poliittisia ja uskonnollisia syitä, minkä vuoksi koko aiheesta on usein vaikea edes keskustella.\nMutta todellakin, jos kaikki maailman ihmiset ryhtyisivät vegaaneiksi, niin ruokaa riittäisi vielä isommalle porukalle ja ilmastonmuutoskin hidastuisi. Tosin tällä hetkellä ylipaino alkaa monessa kehitysmaassakin olla nälkää suurempi ongelma.\nSyömäri Jantunen 10. heinäkuuta 2009 klo 12.59\n"Nälkäkuolemat ovat sen sijaan aivan selvästi nykyisen uusliberalistisen, rikkaita ja heidän yhtiöitään suosivan politiikan, taloudellisen epätasa-arvon ja tätä edistävän kapitalististen yhteiskuntarakenteiden seurausta." Lainaus on kirjasta 12 myyttiä maailman nälästä, jota suosittelen kesälukemiseksi kaikille, jota aihe vähänkin kiinnostaa. Alla vielä linkki ko. kirjan arvosteluun.\nEikö se hillitön väestönkasvu muuten usein liity juuri tuohon köyhyyteen, yksilön olemattomiin vaikutusmahdollisuuksiin omaan kehoonsa ja sosiaaliturvan ja muun infrastruktuurin puutteeseen?


Lahden Hiihtoseura :: Sarjahiihdot V -PERUTTU-\nEtusivu » Tapahtumat / kilpailut » Sarjahiihdot V -PERUTTU-\nSarjahiihdot V -PERUTTU-\nLAHTI SARJAHIIHDOT, Yhteislähtö\n! PERUTTU KOVAN PAKKASEN TAKIA !\nYritämme etsiä uutta ajankohtaa lähitulevaisuudesta\nAjankohta: Keskiviikkona 17.2.2021, klo 18:00\nHiihtotyyli: Vapaa / Yhteislähtö\nMYL 10km, M20 10km, M18 10km, M16 5km, M14 5,5km, M12 3km, M10 2km, M8 1km, M6 800m, Tähtisarja 600m\nNYL 5km, N20 5km, N18 5km, N16 5km, N14 3km, N12 3km, N10 2km, N8 1km, N6 800m, Tähtisarja 600m\nKilpailun aloitusajankohta klo 18:00 ja kaikki kilpailusarjat hiihdetään peräkkäin ilman erillisiä pidempiä taukoja eri sarjojen välillä. Sarjiojen väleissä aina. 5-10min väliä. Tarkempi aikataulu tarkentuu keskiviikko aamupv, kun kaikki ilmoittautuneet ovat tiedossa.\nOman sarjan kokonaismatka ja kierrosten lukumäärä selviää latukartasta.\nKaikkein kilpailijoiden tulisi tehdä alkuverryttely ja suksitestaus ennen omaa kisasuoritustaan. Hiihtäminen AINA vain hiihtosuuntaan! Muiden kilpailijoiden suorituksia ei saa häiritä. Kilpailun alettua on stadionille hiihtäminen verryttelyn aikana ehdottomasti kielletty!\nNumeroiden noudossa ehdottomasti noudatettava turvavälejä ja maskin käyttösuositus noutohetkellä! Seuraathan toimitsijoiden ohjeita. Oikean numeron noutaminen on urheilijan vastuulla!\nStadionille EI pääsyä huoltajille. Aivan pienempien hiihtäjien osalta yksi huoltaja on sallittu mikäli nuori kilpailija tarvitsee apuja välineidensä kanssa ennen starttia.\nKilpailun aikataulu: Keskiviikko 17.2.2021, klo 18:00 alkaen.\nLähtölistat ja muut tarkemmat aikataulut julkaistaan myöhemmin lähempänä kilpailuja.\nKilpailusihteerin / Kilpailutoimiston saat kiinni nro:sta (044-5455571), josta saat tarvittaessa lisätietoa.\nKilpailunumerot ovat noudettavissa keskiviikkona Kilpailutoimistosta, joka sijaitsee Ravintola Voiton edessä ulkona. Kilpailunumerot roikkuvat telineessä, josta jokainen urheilja hakee itse numeronsa ja kuittaa sen haettuaan tämän Toimitsijalle. Urheilija hakee itse kilpailunumeronsa ja on täten itse vastuussa, että on noutanut oikean kilpailunumeron itselleen. Numerot ovat noudettavissa kilpailupäivänä klo 17:00 alkaen. Kadonneesta numerosta veloitamme 50€ maksun.\nHUOM! Muistathan palauttaa lähtönumeron heti maalintulon jälkeesi maalialueella olevaan erilliseen palautuspisteeseen.\nKILPAILUALUEELLE SAAPUMINEN, PARKKI\nKilpailut järjestetään Lahden Urheilukeskuksessa ja alueelta löytyy aivan kisa-alueen läheisyydestä paljon parkkipaikkoja.\nKilpailualueelle aluekartta kuvattuna alle, josta näet tärkeimmät alueen toiminnot: Lähtönumeroiden nouto, palkintojen noutopiste sekä parkkipaikat.\nErillisiä lämpimiä tai sisätiloissa olevia voitelutiloja ei ole käytettävissä!\nKILPAILUALUE JA TOIMINNOT\nKilpailualueella tarkoitetaan lähtö- ja maalialuetta (Stadionalue) sekä kilpailulatua kokonaisuudessaan.\nUrheilukeskuksen päärakennuksen sisätiloissa olevat pukuhuoneet eivät ole käytössä lainkaan. Vain WC-tilat ovat avoinna normaaliin tapaan. Toimitsijoilla vain rajatuilla henkilöillä tehtävien mukaisesti pääsy päärakennuksen eri osiin Yläkerta / kenttätaso. Ensiapu päivystää päärakennuksen alakerrassa (kenttätaso).\nStadionilla olevalle lähtö- & maalialueelle vain Kilpailijat! Saavu maalialueelle mahdollisimman myöhään, aikaisintaan n. 5min ennen lähtövuoroasi. Lähtöalueelle ei ole Huoltajilla pääsyä. Vain pienimpien kilpailijoiden osalta yksi huoltaja voi tulla lähelle lähtö- & maalialuetta, mikäli kilpailija tarvitsee apua kilpailuvälineidensä kanssa.\nKilpailualueella ollaan vain pakollinen verryttely- ja kilpailuaika ja poistutaan ripeästi oman sarjan tulosten valmistumisen jälkeen\nOman kisasuorituksen jälkeen kilpailijoiden tulee poistua kilpailualueelta mahdollisimman ripeästi ja huolehtimaan oma loppuverryttelynsä muualla kuin kilpailualueella.\nKilpailuiden tulokset päivitetään tälle sivulle, sekä www.lahdenhiihtoseura.fi/jaostot/maastohiihto/tulokset/\nEri sarjoissa jaamme palkintoja seuraavasti:\nKaikissa sarjoissa palkitaan 6 parasta hiihtäjää. Palkinnot noudettavissa aina 15 minuuttia sarjan tulosten vahvistamisesta. Erillistä palkintojenjakoa EI järjestetä.\nPalkinnot ovat aina noudettavissa Kilpailutoimiston eteen tehdystä ”palkintojen noutopisteestä” kts. aluekartta. Palkintoja ei postiteta.\nKilpailunjohtaja, Raiko Pousi, 0407589851, raiko.pousi@lhs.fi\nKilpailun varajohtaja, Kari Koskinen, 0400491164 kilpailut@lhs.fi\nKilpailusihteeri: Karoliina Mäkelä, 0445455571\nRaiko Pousi, LHS, +358 40 758 9851, raiko.pousi@lhs.fi\nKari Koskinen, LHS +358 400 491164 kilpailut@lhs.fi


Eturauhassyövän hoidossa sädehoito on yksi tavallisista\nhoitomenetelmistä. Sillä on kuitenkin joskus vaikeita sivuvaikutuksia, joista\nyksi on vuotava peräsuolitulehdus. Säteilytettyjen alueiden tulehdukset ovat\nusein vaikeasti parannettavissa. Otsoniterapialla on kuitenkin saatu apua\nmoniin sädehoitoon liittyviin komplikaatioihin ja sillä on myös hoidettu\nsuoliston tulehduksia menestyksekkäästi. Niinpä Las Palmasin\nyliopistosairaalassa Kanariansaarilla tehtiinkin tutkimus 12\neturauhassyöpäpotilaan vuotavan peräsuolitulehduksen hoidosta otsonilla.\nPotilaiden ikähaitari oli 64-77 vuotta. Heitä oli hoidettu perinteisin\nmenetelmin sisältäen niin lääkehoitoa kuin kolposkooppisia toimenpiteitä. Siitä\nhuolimatta peräsuolen verenvuodot jatkuivat. Potilaat saivat otsoniterapiaa\nniin peräsuolihuuhteluna otsonikaasulla kuin paikallisena käsittelynä\notsonoidulla öljyllä. Peräsuolihuuhtelussa annosta nostettiin asteittain, mutta\ntyypillisin otsonipitoisuus oli 20 mg/l ja käytetyn happi-otsoniseoksen\ntilavuus oli 180-240 ml. Näitä hoitoja annettiin aluksi kahdesti viikossa ja potilaan\nkliinisen olotilan kohennuttua hoitotahtia vähennettiin ja harvimmillaan se oli\nkerran kuukaudessa. Keskimäärin potilaat saivat 38 otsoniterapiaa 13 kuukauden\naikana. Kahdeksalle potilaalle annettiin lisäksi otsonoitua öljyä, jota heitä\nopastettiin annostelemaan omatoimisesti 1-2 kertaa päivässä. Tulokset olivat hyviä. Ennen hoitoja 75% potilaista oli\naneemisia ja heidän keskimääräinen hemogobiiniarvonsa oli 11,1 g/dL. Hoitojen\npäätyttyä vain 33% oli aneemisia ja keskimääräinen hemoglobiiniarvo oli 13,0\ng/dL. Ennen otsoniterapiaa kaikkiaan 37 endoskooppista hoitoa oli suoritettu\nkahdeksalle potilaalle. Hoitojen alettua vain neljä potilasta tarvitsi yhteensä\n11 hoitoa. Verenvuotoja kuvaava CTCAE-toksisuusaste oli ennen hoitoja\nkeskimäärin 3, kun se hoitojen päätyttyä oli pudonnut arvoon yksi ja\nviimeisessä jälkiseurannassa arvoon 0. Keskimäärin jälkiseuranta kesti 104\nkuukautta, mutta joillakin potilailla pidempään. Yksikään potilas ei kuollut\neturauhassyöpään. Ainoastaan yhdellä havaittiin uusiutunut etäpesäke, joka\nhoidettiin menestyksellisesti hormoni- ja sädehoidolla, ja tämäkin potilas oli\nhengissä seitsemän vuoden jälkeisessä seurannassa. Tutkimus oli\npotilasmäärältään suppea, eikä siinä ollut verrokkiryhmää, joskin sellainen\nolisi ollut eettisesti kyseenalainen. Toisaalta potilaiden jälkiseuranta oli\npitkäkestoinen ja tarkka, mikä nostaa tutkimuksen arvoa. Tulosten perusteella\ntutkijat uskoivatkin otsoniterapian olevan hyödyllinen sädehoidon aiheuttamien\nvuotavien peräsuolitulehdusten hoitoon, ja se ansaitsisi tulla paremmin\ntutkituksi laajemmissa satunnaiskontrolloiduissa kliinisissä tutkimuksissa.\nLinkki tutkimukseen: http://www.ncbi.nlm.nih.gov/pmc/articles/PMC4556325/\nKun kirjoitin vuonna 2012\nilmestynyttä kirjaani ”Otsoniterapia syöpien hoidossa”, kävin läpi useita tutkimuksia,\njossa otsoniterapialla oli tehostettu sädehoidon vaikutuksia ja saatu sen\nsivuvaikutukset vähenemään tai jopa katoamaan kokonaan. Tällaisia tutkimuksia\noli tehty niin ihmispotilaille kuin koe-eläimillekin. Aivan äskettäin\nturkkilainen tutkimusryhmä oli tehnyt tutkimuksen hiirille, joille oli\nistutettu Ehrlich ascites -syöpäkasvain vatsakalvolle. Kasvaimen kehityttyä\nhiiriä hoidettiin seuraavasti:\n- Ryhmä 1: Lääkinnällistä\notsonia vatsakalvonsisäisenä huuhteluna 10 päivän ajan. Otsonipitoisuus 20 mg/l.\n- Ryhmä 2: Lääkinnällistä\notsonia vatsakalvonsisäisenä huuhteluna 10 päivän ajan. Otsonipitoisuus 40 mg/l.\n- Ryhmä 3:\nSädehoitoa vatsaontelon alueelle viiden päivän ajan.\n- Ryhmä 4: Sekä\notsoniterapiaa 10 päivää että sädehoitoa viisi päivää. Otsonipitoisuus 20 mg/l.\n- Ryhmä 5: Sekä\notsoniterapiaa 10 päivää että sädehoitoa viisi päivää. Otsonipitoisuus 40 mg/l.\n- Ryhmä 6: Kontrollieläimet,\njoihin istutettiin syöpä, mutta joita ei hoidettu millään.\nKaikkein pisimpään elivät 3.\nja 5. ryhmien hiiret, eli pelkkä sädehoito tai sädehoito yhdistettynä suureen\notsoniannokseen olivat tehokkaimpia. Silti kaikissa hoidettavissa ryhmissä\nelinikä oli merkittävästi suurempi kuin kontrollieläimillä, eli pelkkä otsoni\nilman sädehoitoakin vaikutti suotuisasti. Myös eläinten painoa ja turvotusta\ntutkittiin myös. Valitettavasti artikkelia ei Suomen kirjastoista toistaiseksi\nlöydy edes verkkoversiona, ja siksi minunkin tietoni perustuvat vain lyhyeen\ntiivistelmään, joten enempää en voi kirjoittaa. Joka tapauksessa\notsoniterapialla näytti olevan suotuisia vaikutuksia syövän kehityksen\nestämisessä tässäkin tutkimuksessa.\nLinkki tutkimukseen: http://www.ncbi.nlm.nih.gov/pubmed/25830277


Huono sää ja mielenilmaus häiritsevät loppuviikon liikennettä - Tiedotteet - Väylä\nHuono sää ja mielenilmaus häiritsevät loppuviikon liikennettä\nRunsas lumisade vaikeuttaa liikennettä torstaina Suomen eteläosissa. Perjantaina teitä ruuhkauttaa laaja mielenilmaus.\nSakea lumipyry tuo haasteita liikkumiseen torstaina erityisesti Varsinais-Suomessa, Satakunnassa, Uudellamaalla ja Kymenlaaksossa. Lumisateeseen yhdistyvä voimakas puuskittainen tuuli heikentää näkyvyyttä ja ajokeli muuttuu erittäin huonoksi. Lumisade saapuu Suomen länsi- ja eteläosaan keskiviikkoiltana, ja perjantaiaamuun mennessä lunta kertynee etelä- ja lounaisrannikolle paikoin 20–30 senttiä.\nLähijunaliikenteessä varaudutaan lumipyryyn ajamalla torstaina aamulla junia harvennetuin vuorovälein. Supistukset koskevat aamun A- ja K-junia. Näin pyritään varmistamaan junien pysyminen aikataulussa. Iltapäivän tilanne tiedotetaan erikseen.\nMielenilmaus lisää liikennettä teillä\nPerjantaina lumisateen ennustetaan heikkenevän, mutta silloin järjestettävä mielenilmaus ruuhkauttaa liikennettä. Mielenilmaus seisauttaa ison osan joukkoliikenteestä pääkaupunkiseudulla ja muissa suurimmissa kaupungeissa. Tieliikenteessä erityisesti isoilla kaupunkiseuduilla aiheutuu normaalia suurempia ruuhkia, joten omalla autolla liikkumista kannattaa välttää.\n”Pääkaupunkiseudulla tehdään arkisin noin miljoona joukkoliikennematkaa päivässä. Kun mielenilmauksen vuoksi suurin osa joukkoliikenteestä jää perjantaina ajamatta, ei sitä voi korvata yksityisautoilla. Tie- ja katuverkko ei vedä sellaista määrää ajoneuvoja”, toteaa liikennekeskuspäällikkö Mika Jaatinen.\nMielenilmauksen aikana kannattaa varata aikaa kulkemiselle ja varautua ruuhkiin. Mielenilmaus tulee vaikeuttamaan ihmisten liikkumista sekä kaupungeissa että niiden välillä. Liikennevirasto kehottaakin suosimaan etätyötä, kimppakyytejä, vaihtoehtoisia kulkumuotoja sekä liikkumista ruuhka-aikojen ulkopuolella.\nRautatieliikenteessä mielenilmauksen vaikutukset jäänevät näillä näkymin vähäisimmiksi – ruuhkautuminen tullee koskemaan asemia ja junia. Itse rautatieliikenteen osalta liikenne tulee sujumaan kohtuullisen normaalisti.\nMeriliikenteessä mielenilmaus saattaa aiheuttaa ruuhkia satamiin ja niiden ulkopuolelle. Alukset voivat joutua odottamaan laiturivuoroa.\nLiikennekeskuspäällikkö Mika Jaatinen\npuh. 029 534 3649\npuh. 020 637 3328\nRuuhkat ja ajokeli: Liikennetilanne-palvelu\nSupistettu lähiliikenne: HSL\nJoukkoliikenteen perjantain tilannetta kannattaa seurata liikennöitsijöiden omilta sivuilta.\nTampere: Nysse, Oulu: Oulun joukkoliikenne, Turku: Föli, Jyväskylä: Linkki, Lahti: LSL, Kuopio: Vilkku, Pori: Porin linjat


Suomi sai pidettyä puolensa, mutta pienemmät hiihtomaat jäivät jalkoihin.\nIivo Niskanen on ennenkin nähnyt kammottavia majapaikkoja. Katso videolta, millainen kammokokemus odotti Alpeilla – hiihtäjät tuijottivat vain seinässä olevaa ristiä.\nkeskiviikko 19.2.2020 klo 21:26\nMaastohiihdon maailmancupiin kuuluva Ski Tour jatkuu torstaina, kun ohjelmassa on vapaan hiihtotavan yhteislähtökisa.\nNorjan ja Ruotsin hiihtoliittojen yhteisponnistus Ski Tour ei ole järjestelyjen puolesta ollut mikään mallisuoritus. Näin voidaan sanoa, vaikka kiertue on vasta puolessavälissä.\n– Sanotaanko näin, että tyydyttävän ja hyvän välissä, arvioi maajoukkueenjohtaja Matti Haavisto, kun Iltalehti kysyi arvosanaa järjestelyistä.\nKun Iivo Niskanen näki Ski Tourin järjestäjien tarjoaman majapaikan Åren lähettyvillä, suomalainen kysyi, onko kyseessä vitsi. AOP\nSuomi on kohdannut kiertueen aikana toistaiseksi kaksi ärsytystä aiheuttanutta kämmiä. Ensimmäisellä kisapaikkakunnalla Östersundissa bussikyytiä majoituspaikasta kisapaikalle ei näkynyt, joten Iivo Niskanen joutui hyppäämään ruotsalaisen kollegan Calle Halfvarssonin autokyytiin.\nÖstersundin jälkeen maajoukkueet matkasivat Åreen, missä kisajärjestäjät tarjosivat suomalaisille majoutusta Camp Ånn -nimisestä kohteesta 33 kilometrin ajomatkan päästä Åren laskettelukeskuksesta.\nSuomalaiset ilmoittivat välittömästi kisajärjestäjille, että ei käy. Joukkue sai lopulta huoneet Holiday Club -kylpylähotellista.\nMatti Haavisto sanoi ymmärtävänsä järjestäjiä. Pasi Liesimaa/IL\n– Alun perin meidät oli majoitettu siihen hotelliin, johon pääsimmekin. Siinä oli ollut ylibuukkaus, joten meidät siirrettiin toiseen paikkaan, mutta emme suostuneet ottamaan sitä vastaan. Sitten he saivat järjestettyä huoneet, Haavisto selitti.\nHaavisto suhtautui asiaan tyynesti.\n– Ymmärrän, että on haastavaa, kun iso ryhmä liikkuu ja on hiihtoloma-aika.\nSki Tourin verkkosivuilla on lupaus, jonka valossa majoitussotku näyttää erikoiselta. Norjan ja Ruotsin hiihtoliitot lupaavat ”vähentää epätasa-arvoa”.\n– Ski Tour 2020 lupaa kaikille joukkueille ja urheilijoille mahdollisuuden majoittua samoissa hotelleissa. Tämä tarkoittaa, että kustannukset kaikille joukkueille ovat samat, eivätkä Norjan ja Ruotsin joukkueet saa etua, verkkosivuilla hehkutetaan.\nÅren hylättyä majapaikkaa lukuun ottamatta lupaus on Haaviston mukaan Suomelle toteutunut.\nSuomi sai pidettyä puolensa, mutta itävaltalainen Teresa Stadlober ei ole yhtä tyytyväinen. Norjalaiselle NRK:lle Stadlober sanoi olevansa vihainen.\nNRK:n mukaan Itävalta, Kiina, Viro, Ranska ja Iso-Britannia majoittuivat Vålådalenissa, peräti 40 kilometrin päässä Åresta.\nTeresa Stadlober oli vihainen ja pettynyt. EPA/AOP\n– Olen pettynyt hotelliin ja erityisesti siihen, miten järjestäjät kohtelevat meitä pienemmistä hiihtomaista tulevia. He välittävät vain omista maistaan, Norjasta ja Ruotsista, mutta eivät meistä muista, Stadlober sanoi.\nBrittiläinen Andrew Musgrave oli samoilla linjoilla.\n– Joka ikinen kerta pienimmät maat sijoitetaan kauimmas ja isoimmat maat ovat parhaissa hotelleissa lähellä kisapaikkaa, Musgrave sanoi NRK:lle.\nSki Tourin järjestämisestä vastaavan yhtiön Tour 2020 AB:n toimitusjohtaja, entinen maastohiihtäjä Guri Hetland vastasi kritiikkiin.\n– Nyt on sesonkiaika, joten meillä on ollut hankaluuksia saada huoneita. Kaikki tietävät, että jotkut majoituspaikat ovat parempia kuin toiset. Lupaan, että kun pääsemme Trondheimiin, kaikki joukkueet ovat samassa hotellissa. Tavoittemme on tehdä tästä mahdollisimman tasapuolista kaikille joukkueille.


Kaneja hatusta - 8 syytä, miksei Chicagon taituria ajeta kaukalossa kylmäksi - Kiekkoareena\nJutut – 28.10.2017 klo 08:15 — Marko Leppänen\nPatrick Kane tietää haukankatseensa avulla mitä kaukalossa tapahtuu. Mike Wulf/All Over Press\nChicago Blackhawksilla on yksi palanen, jonka toimimiseen se voi luottaa illasta toiseen.\nPatrick Kane on jälleen keikkunut tutulla paikalla, pistepörssin kärkikymmenikössä. Koko ura on edennyt piste per peli -tahdissa. Eikä tahti ole hiipumassa.\nHämmästyttävin seikka 28-vuotiaan Kanen urassa on tasaisuus, jolla hän on pystynyt puskemaan pisteitä koko uransa aikana. Tasaisuus vaatii urheilijan tärkeintä ominaisuutta, terveyttä.\nPatric Kane on 180-senttinen ja 80-kiloinen eli reilusti alle NHL-pelaajan keskimitan. Hän näyttää D-juniorilta isoimpien pelaajien joukossa.\nOn suoranainen ihme, että Kane on säästynyt kovilta pommeilta uransa aikana. Vai olisiko sittenkin kyse enemmänkin taidosta kuin ihmeestä?\nDetroit Red Wingsin monivuotisessa kapteenissa Nicklas Lidströmissä oli paljon samaa. Häntä yritettiin jahdata vuosikausia, mutta Lidström pystyi aina välttämään isot taklaukset.\nMoni on yrittänyt tiputtaa Kanea, mutta harva siinä on onnistunut. Yksi harvoista Kanen kaatajista on Minnesota Wildin Matt Dumba, jonka keskialueen taklaus pysäytti Kanen maaliskuussa 2016.\nKane on säästynyt vakavilta loukkaantumisilta uran aikana. Kahden viime kauden aikana hän on pelannut kaikki runkosarjan ottelut.\nTässä syitä, minkä takia Kanea on lähes mahdoton poimia pois jäältä kovilla otteilla.\n1. Tietoisuus kaukalon tapahtumista\nJarkko Ruutu on todennut saman moneen otteeseen. Pelaajan pitää olla tietoinen siitä mitä kaukalossa tapahtuu.\nKane ei lähde hakemaan syöttöä keskialueelle, jos hän tietää, että vastustajan pakilla on mahdollisuus ajaa vastaan ja pelata hänet pois pelistä. Silloin hän kiertää ”ketunlenkin” omassa päädyssä ja odottaa, että oma puolustaja on valmis antamaan lyhyemmän syötön niin sanotusti taskuun.\nKiekosta luopuminen ei ole nykyiseen kiekonpitoon suosimisessa pelissä ensisijainen liike, mutta huomattavasti parempi kuin puolen vuoden sairausloma.\n2. Vastustajien tunteminen\nNHL-jääkiekko on paljon yhdellä yhtä vastaan pelaamista. Monet suomalaiset nuoret pelaajat ovat joutuneet opettelemaan kantapään kautta, että vastustajan tunteminen on olennainen osa ammattitaitoa.\nJos Shea Weber on tulossa kulmaan kaksinkamppailuun ja olet irti laidasta, on viisasta siirtyä kiinni laitaan vastaanottamaan taklausta. Jos kulmassa tulee vastaan Jeff Skinner, voi yrittää vastataklaustakin.\nKun kalenteriin on merkitty peli Ottawa Senatorsia vastaan, kannattaa hieman vilkuilla milloin Mark Borowiecki on jäällä.\nKanen luisteluasento on auttaa häntä tarkkailemaan ympäristöään. Polvet ovat koukussa ja selkä suorassa, minkä takia katse pysyy ylhäällä. Asennon pitäminen varsinkin väsyneenä vaatii hyvää lihaskestävyyttä ja keskivartalon pitoa.\nAsennon takia pää pysyy ”suojassa”. Jos luistelet jatkuvasti etukenossa paino luistimen terän kärjellä, pääsi roikkuu kuin syöttinä vastustajalle. Pahin tilanne on, kun pelaaja tuijottaa vain kiekkoa ja kurottaa sitä yhdellä kädellä etupainoisena.\nKane käyttää jenkkifutistyylisiä kookkaita hartiasuojia. Pää pysyy luisteluasennon takia "piilossa", ja hän pystyy vastaanottamaan taklauksia massiivisilla hartiasuojillaan.\nKaiken lisäksi kädet ovat oikeaoppisesti kiinni kropassa. No heh, niinhän ne yleensä ovat, mutta jääkiekkokielellä se tarkoittaa, että peruspeliasennossa kädet eivät karkaa pitkälle vartalosta. Kane pitää mailasta melko ylhäältä kiinni, mikä tukee asentoa.\nKane pystyy tekemään niin sanotun kantakäännöksen lantin kokoisella alueella.\nTeränkäyttö kruunaa Kanen luistelun. Hän pystyy väistämään vastustajan jahdin viime hetkellä nopeilla suunnanmuutoksilla. Kane pystyy tekemään niin sanotun kantakäännöksen lantin kokoisella alueella – ja vielä kiekon kanssa niin, ettei lätkä huku lavasta.\nYritä siinä sitten taklata, kun kaveri pyörähtää alta kuin saippuapala.\n5. Vastustajan liike-energian käyttö\nKane on hämmästyttävimmillään pitkien vaihtojen lopulla, kun väsyneet vastustajat yrittävät puskea häntä irti kiekosta. Kanen ei tarvitse itse ottaa luistelupotkuja, vaan hän kääntää peliasentonsa niin, että pystyy käyttämään vastustajan liike-energiaa omaan liikkumiseensa.\nMitä enemmän vastustajat Kanea tönivät, sitä kovempaa hän liukuu tekemään tuhojaan.\nKanella se selkäytimen kovalevy on täynnä tietoa pelin yksityiskohdista.\n6. Pelaamisen rutiini\nKane on pelannut jääkiekkoa koko ikänsä. Paljon, jatkuvasti. Kymmenvuotiaana hänen isänsä kuljetti poikaa kesälläkin moniin erin kiekkokouluihin. Autosta löytyi yhdeksän eri joukkueen pelipaita.\nKanen peliin on tullut järkyttävän kova rutiini. Hän on sinut itsensä, jään ja pelin kanssa. Joskus puhutaan, että tilanteiden pitää tulla selkäytimestä. Kanella se selkäytimen kovalevy on täynnä tietoa pelin yksityiskohdista.\nPienikokoisen pelaajan suurin virhe olisi lähteä välttelemään kontaktitilanteita. Silloin napsahtaisi varmasti. Vaikka kontaktipeli ei ole Kanen vahvuus, hän ei kaksinkamppailuja vältäkään. Varsinkin jos maalille hän ajaa välillä väkevästikin, jos tarjolla on maukkaita irtopaloja.\nNHL:n kiihtyvässä vauhdissa vain parhaat pystyvät laskemaan hetkellisesti pelin tempoa kuin Raimo Helminen aikoinaan.\n8. Kunnioituksen saavuttaminen\nOikea laitahyökkääjä Kanen pelaa vasen käsi alhaalla. Hän leikkaa mielellään siniviivan jälkeen keskelle. Kane näyttää usein hiihtelevän laitaansa kiekon kanssa hyvinkin verkkaisesti. Miksi vastustaja ei vain aja häntä pois tilanteesta?\nTieto Kanen taidoista saavutti NHL-pelaajat jo uran alussa. Hän lunasti kunnioituskortin, joka on käytössä edelleen.\nSillä kunnioituskortilla saa aina muutaman sentin lisävälimatkan puolustajiin. Pakit eivät uskalla ajaa kovaa kiinni, koska he tietävät Kanen taidon ja vikkelyyden.\nNHL:n kiihtyvässä vauhdissa vain parhaat pystyvät laskemaan hetkellisesti pelin tempoa kuin Raimo Helminen aikoinaan. Kun Kane on ylittänyt siniviivan, hän tiputtaa vauhdin lähes höntsäkiekkotasolle. Sen jälkeen irtoaa syöttö, laukaus tai rytminvaihdos.\nJa kiekko on taas vastustajan maalissa.\nJutussa on käytetty asiantuntijana Kiekkoareenan NHL-toimittaja Marko Leppästä.\nNHL Patrick Kane Chicago Blackhawks


Kirjava kukko (Kulttuuriblogi): Kirja-arvio: Rebekka - Yllätysten ysi\nTuija Lehtinen: Rebekka - Yllätysten ysi. Otava 2012.\nYllätysten ysi on osa Rebekasta kertovaa nuortenkirjasarjaa. Olen lukenut tästä kaikki aikaisemmatkin osat, vaikka sarja alkoikin ilmestyä vasta sitten, kun olin itse jo yli-ikäinen kohderyhmään nähden.\nTässä osassa Rebekka käy ysiluokkaa ja miettii poikia ja tulevaisuuttaan. Mitään kunnon ratkaisuja ei minkään suhteen tunnu tulevan. Tuntui, että sarjan taso on vähän laskenut siitä, mitä se on parhaimmillaan ollut. Vaikka on tämä toki hyvä kirja siltikin, edelleen tykkään Lehtisen uudemmista kirjoista enempi kuin vanhemmista. Hahmogalleria on aika hyvä ja monipuolinen. Eniten tykkään Rebekan pikkusiskoista, jotka aiheuttaa usein naurunpysrkähdyksiä (tässä kirjassa ehkä vähän vähempi kuin aikaisemmin).\nJos homma toimii samalla lailla, kuin mitä Laura-sarjan kanssa, niin tähänkin sarjaan tulee varmaan vielä jatkoa sen verran, että Rebekka on muutaman vuoden vanhempi. Näistä sarjoista en muuten osaa valita, että kumpi on parempi. Molemmat on omalla tavallaan hyviä kokonaisuutena. Päähenkilöistä sitten Rebekka on ehkä vähän mielenkiintoisempi: kun hän on "maalaisempi" pienemmän paikkakunnan tyttö ja enempi luonnonlapsi.\nKirja on saatu arvostelukappaleena, koska mun piti arvoida se Kirjavinkkeihin. Yksi toinen vaan ehti arvioida sen sinne ensin, niin kirjoitin siitä sitten tänne. Osallistun tällä myös Lasten linnoitus -lukuhaasteen kategoriaan "Nuorten nurkka".\nLähettänyt Velma klo 16:40


Team Loukolle voitto ja hienoja sijoituksia Tornion Laivakankaalta | Moottoriurheilu.tv\nTeam Loukolle voitto ja hienoja sijoituksia Tornion Laivakankaalta\nMikko Osmo jatkaa SM-sarjan kärkipaikalla Tornion osakilpailun jälkeen. Kuva: Jari Lauri\nSnowcross SM-sarja jatkoi matkaansa viime viikonloppuna Tornion Laivakankaan Raviradalle. Lauantaina kaviouralle rakennettu rata täyttyi SM-sarjan mittelöistä ja sunnuntaina taisteltiin Pohjoismaiden mestaruudesta. Team Loukko.com oli tietenkin paikalla koko tiimin voimin ja menestys olikin totta kai sen mukainen.\nLauantain aamun ensimmäisistä tiimin kilpailueristä vastasi Veera Virtanen. Kovassa lumituiskussa ja pikku pakkasessa ajetut erät toivatkin ensimmäisessä erässä neljännen paikan ja toisessa erässä Veeran Lynx taittui kuudentena maaliin. Näistä saavutuksena päivän yhteistuloksissa Virtaselle viides sija.\nTeam Loukko.com nuorimmainen Veeti Loukko alotti myös oman urakkansa aurinkoisessa Torniossa. Juniorijaostoa puolustava Veeti ajoikin upeat aika-ajot heti kärkeen ja paukautti sieltä kolmanneksi nopeimman ajan. Ensimmäisessä kisaerässä nuori Loukko nappasi viidennen paikan ja toisessa erässä tiukan taiston jälkeen kolmanneksi. Kokonaispisteissä Veetille todella upea neljäs sija.\nPro Lite -luokassa tiimiä edustanut Joona Karjalainen sai oman Lynxinsä myös todella huimaavaan vauhtiin. Ensimmäisestä karsintaerästä omassa ryhmässä taskuun kakkospaikka ja toisesta voitto, joten asetelmat finaaliin oli todella hyvät. Finaalissa startti ei Karjalaisella napsahtanut ihan kohdalleen ja nousun jälkeen sattui pieni kolari, josta tangon yli hankeen. Kolarista selvittiin pienellä kyynärpääkivulla ja viimeisestä paikasta loppukirillä finaalin yhdestoista.\nPro-luokka päästettiin irti varsin aurinkoisissa merkeissä, mollukan paistaessa tyhjältä taivaalta. Mikko Osmolle ensimmäisessä karsintaerässä Parikkalan tapaan pieni voltti ja nousu viimeiseltä paikalta kolmanneksi. Juuso Loukko naputteli vuorostaan varmalla ajolla hyviä kierroksia ollen erän kuudes. Toisessa karsintaerässä Mikko Osmo sai todella napakan startin ja painoi suoraan erän voittoon. Juuso Loukolle kuudes paikka toisesta karsintaerästä.\nFinaalissa Osmolle napakka startti ja kolmannella kierroksella kärkeen. Varmalla ajolla koko erä loppuun ja voittoon, vaikkakin takana ajanut Joonas Keskiaho oli viimeisillä kierroksilla hivuttautunut seitsemänneltä paikalta toiseksi. Juusolta suhteellisen tasainen erä ja lopputuloksissa kuudes.\nMikko Osmo jatkaa SM-sarjan kärkipaikalla, Juuso Loukko on viidentenä ja Pro Lite -kuljettaja Joona Karjalainen SM-pisteissä yhdestoista.


Saila 15. tammikuuta 2016 klo 17.08\nElämään mahtuu monia jaksoja. Aika monia asioita voi päättää, mutta usein asiat myös tapahtuvat yllättäen. Joten vannomatta paras ;-)\nKirsti 15. tammikuuta 2016 klo 17.58\nEnhän minä vannonutkaan. Mutta olen iloinen, että olen oppinut pitämään yksinäisyyttä myös ystävänä. Se antaa paljon ja en kovin helpolla siitä luovu.\nEmilie 15. tammikuuta 2016 klo 19.45\nOikein hyvää matkaa vaan! Jonkinlainen muutos on täälläkin tulollaan, ei vaan tiedä miten tää menee.\nmimon mami 15. tammikuuta 2016 klo 20.45\nIhania kuvia jälleen. Se tuntuukin huikealta kasvamiselta, kun eron jälkeen huomaa pärjäävänsä ja ettei yksinäisyys pelota ja siitä voi nauttia. Hyvää jatkoa!


Salon kaupungin vanhuspalveluissa on haettavana osastonvastaavan\ntoistaiseksi voimassa oleva työsuhde (221 060)\nEnsisijainen sijoituspaikka on Paukkulakoti.\nOsastonvastaava työskentelee ympärivuorokautisessa hoidossa työnjohdollisessa tehtävässä sekä sairaanhoidollisessa vastuussa. Työtehtäviin kuuluu vastuu alueen toiminnasta, hoitotyön laadusta ja palveluiden kehittämisestä. Työ on kaksivuorotyötä ja tehtäviin kuuluu sairaanhoidon lisäksi hallinnon tehtäviä.\nKelpoisuusvaatimuksena on terveydenhuollon ammattihenkilöistä annetun lain mukainen pätevyys. Arvostamme johtamiskoulutusta, kokemusta esimiestyöstä, kykyä organisoida ja kehittää työyksikön toimintaa muuttuvissa tilanteissa sekä hyviä yhteistyötaitoja ja kykyä työskennellä moniammatillisessa tiimissä. Tehtävän menestyksellinen hoitaminen edellyttää positiivista asennetta ja kehittämismyönteisyyttä.\nTyösuhteeseen valitun tulee esittää todistus terveydentilastaan 30 pv kuluessa työn aloittamisesta.\nPalkkaus 2828,00 euroa\nTyösuhde alkaa 1.6.2020.\nLisätietoja tehtävästä antaa hoivatyön päällikkö Susanna Kaunisto, puh. 02 772 6131 tai susanna.kaunisto@salo.fi.\nTehtävän hoitaminen edellyttää tartuntatautilain 48 §:n edellyttämää rokotussuojaa.\nOletko sinä etsimämme henkilö? Jos kiinnostuit, niin sähköisen hakemuksen voit helposti täyttää osoitteessa www.kuntarekry.fi.\nTyöavain numero on 283393.\nJos tarvitset apua sähköisen hakemuksen jättämiseen ota yhteyttä rekrytointi@salo.fi tai puh. 02 7782164.\nMahdollinen paperihakemus lähetetään osoitteeseen Salon kaupunki / kirjaamo, PL 77, 24101 SALO. Kuoreen merkintä Hakemus /osastonvastaava Paukkulakoti.\nMyös paperihakemukset tallennetaan Kuntarekry -järjestelmään. Hakemuksia ei palauteta.\nHakuaika päättyy 9.4.2020 klo 12.00.\nNähtävänä:\t25.3.-9.4.2020, www.salo.fi/kuulutukset\nJulkaistu: 25.03.2020 09.48


Pancake Palace: LINKKAA BLOGISI: PIKAPELI\nMari 18. elokuuta 2017 klo 20.00\n17-vuotiaan lukiolaistytön lifestyle blogi, joka erottuu muista blogeista erilaisella nimellään. Nimen tarina on seuraava: rakastan Happoradiota ja heidän uusimman levynsä kappale "Sinun vaikka hajoat" koskettaa minua paljon ja siksi halusin nimetä blogini kyseisellä nimellä.\nsannialina 18. elokuuta 2017 klo 20.03\nKirjoittelen monipuolisesti asioista mistä itse tykkään ja tykkään leikkiä ulkoasun kanssa ja kehitellä sitä. :) Blogin nimi on niinkin mielenkiintoinen kuin mun ensimmäinen ja kolmas nimi - jätin keskimmäisen välistä ja tadaa, valmis! :-D\nMilla 18. elokuuta 2017 klo 20.04\n20-vuotiaan lähihoitajan lifestyle tyylinen blogi. Blogista löytyy asukuvia, syvällisempiä pohdiskeluja sekä mun normaalia arkea :)\nHmm, mun mielestä mun blogi erottuu muista juurikin niillä hieman "syvällisemmillä" postauksilla. Tekeehän niitä muutkin, mutta mä teen ne just omalla kirjotustyylilläni, joten enköhän mä sillä erotu jotenkin muista :D\nJa ja blogin nimen tarina on ihan vaan mun nimi. Eli T kirjain tulee sukunimestä :) ei sen kummempaa xd\nLaura 18. elokuuta 2017 klo 20.05\n20 vuotiaan Jyväskyläläinen lifestyle/muotiblogi. Mun blogissa näkyy paaaljon asupostauksia ja myös sitä "muuta elämää". Ja kas kummaa mun blogin nimellä on niinkin syvällinen tarina ku mun nimi Laura😅\nTeresa Sjönberg 18. elokuuta 2017 klo 20.07\nBlogi jossa tehdään käsitöitä onnistutaan ja epäonnistutaan. Pari lasta ja mies pyörii mukana. Tykkään designistä ,kierrätyksestä ja nyhjää tyhjästä jutuista. Nimi (huoh) on jäänne hääblogiajasta, mutta tämä on edelleen meidän kaunista aikaa. Wedding on kyllä kiva sana.. pitää miettiä jos se joskus tippuu pois.\nKivaa blogien lukuiltaa! 🥀🌺🌺🌹\nAnonyymi 18. elokuuta 2017 klo 20.08\nMikä erottaa muista? Se, että mulla on pinkki sadetakki, kun muodissa vallitsee keltaiset sadetakit. Ja se, että mulla on huonot jutut. Höpötän siitä, miltä maailma näyttää sairastelevan ihmisen silmin.\nOnko blogin nimellä tavaraa? Tuntuu kivalta kun blogin nimi "kuittaa" kaiken sinne laitetun. Ja kaikki mitä teen teen rakkaudella ! Puspus\nNeea Åkerfelt 18. elokuuta 2017 klo 20.11\n20 vuotiaan Salolaisen nuoren naisen valokuvaus/lifestyle blogi. Tykkään laittaa mun ulkoasua ite ja kehittyä siinä kokoajan. Muutan pian Raumalle ja aloitan opiskelun ammattikorkeakoulussa, joten pian postaukset rupevat painottumaan varmaan ensimmäisen oman kodin sisustukseen ja arkeen. 😊\nJa blogin nimi koostuu tylsästi etunimestä ja toisesta nimestä.\nElli 18. elokuuta 2017 klo 20.13\nBlogi vähän siitä ja tästä, retkistä, matkoista, leipomuksista ja kässäprojekteista sekä vähän sisustusjuttujakin väliin :) Ilon hetkiä elämästä!\nTamperelaisen blondin ehkä vähän hömppälifesyleblogi! Mun blogin nimi on vaan mun nimi, koska se kuvaa mua parhaiten enkä voi mitenkään kyllästyä siihen haha :D Mun blogi erottuu muista sillä (tai sit tää toimii vaan fun factinä, kun onhan näitä muitakin), että se on kääntymässä tässä pikkuhiljaa vaihtoblogiksi, koska vaihto kutsuu jo alle kuukauden päästä (apua)!!\nTaru 18. elokuuta 2017 klo 20.18\nLifestyle-blogi, jossa 23-vuotiaan tytön arkea, asukuvia, höpöttelyä poikakaverista ja sen kanssa, kosmetiikkaa, kodin sisustamista ja satunnaisia reseptejä! Fun Fact: Mun poikaystävä, joka ei oo koskaan käyttänyt kameraa, on lähes kaikkien mun asukuvien takana. :)\nBlogin nimi, Taru Anu Elina, on mun oma nimi, joten sillä ei sen syvempää tarkoitusta ole!\nNicola 18. elokuuta 2017 klo 20.23\n30v yh-mamma kirjoittaa elämästään,ajatuksistaan, mielenkiinnon kohteista sekä vähän kaikkea muutakin. Erotun ehkä sillä, että olen nykyaikainen erakko, ja erinlainen kuin muut.\nBlogin nimen tarina on aika yksin kertainen, eli lempinimeni ja solitary on erakko.\nSini 18. elokuuta 2017 klo 20.31\n16-vuotias lukiolainen kirjoittaa aiheesta kuin aiheesta.\nNimi peut-être tulee siitä, että se kuulostaa kivalta ja pidän ranskan kielestä :D\nBlogini erottuu muista blogeista siinä, että kirjoitan niin monesta eri aiheesta, enkä vain parista tietystä. Myös ikäni auttaa jonkin verran erottumaan muista.\nAlymia 18. elokuuta 2017 klo 20.32\nPorvoolaisen lohikäärm— Tai siis 21-vuotiaan porvoolaisopiskelijan höpötyksiä elämästään ja kaikesta muusta, mistä mieli tekeekään.\nErottava tekijä tai fun fact tai jotain… Noh, ehkäpä minä mainitsen tässä sitten sen, että allergialistani on suorastaan tuskaisan pitkä, eikä oikein mikään sovi minun keholleni (ja tästäkin aina silloin tällöin juttua).\nJa nimen tarina… Eikö tähän jo kyllästytä? Ai ei? Harmi xD Minulla on pari kaveria, jotka käyttävät minusta nimeä Aatu (kyseisellä nimellä esiintyy eräissä tarinoissani poika, jolle olen antanut oman persoonani). Ja kun sitten päätin blogin perustaa, pyörittelin erilaisia nimiä, mutta lopulta valikoitui nimeksi juurikin tuon pohjalta Aatun polku. Minä olen Aatu ja blogini seuraa minun elämäni polkua.\nPiia 18. elokuuta 2017 klo 20.38\nHalusin blogini nimestä leikkimielisen ja kepeän, nimessä on tyttönimeni (nykyisenkin sukunimeni osa) - ja ehkä inspiroiduin vähän La La Land -elokuvastakin :D\nBlogini erottuu muista ainakin värikkäällä kuvatulvallaan ja monipuolisilla postausaiheillaan - blogista löytyy juttua niin hylätyistä paikoista kuin mikroneulauksesta. Plus kokisin, että blogini kuvastaa aika hyvin aitoa minua :)\nSaijis 18. elokuuta 2017 klo 20.43\nJade-Yolanda 18. elokuuta 2017 klo 20.43\nSporttisen 25-vuotiaan Lifting&Lifestyle -blogi, joka erottuu muista blogeista ammattimaisella ulkonäöllään ja paskoilla teksteillä. Työskentelen ammatikseni WordPressin parissa, joten blogiahan on sitten viilailtu ja hiottu :D Blogin nimellä ei ole mitään kivaa tarinaa ja nyt hieman myöhässä mietittäessä se on itseasiassa todella tylsä vanhan blogin nimeen verrattuna. Olis pitänyt pitää se!\nUnelmani 18. elokuuta 2017 klo 20.48\nYläastelaisen tytön lifestyle blogi. Postauksia pyrin julkaisemaan ainakin kerran viikossa. Blogin nimellä ei oikein ole kunnon tarinaa, mutta silloin se kuulosti kivalle ja yksi unelmistani oli blogin kirjoittaminen.\nAinow 18. elokuuta 2017 klo 20.56\nMun blogin nimellä ei oikeastaan oo mitään tarinaa. Se on vaan mun etunimi ja sukunimen ensimmäinen kirjain. Olisin kyllä halunnut keksiä jotain omaperäistä mutta kun et keksinyt niin tällä mennään!\nFiiia 18. elokuuta 2017 klo 20.59\n20-vuotiaan reppureissaajan ja tulevan bisnesopiskelijan reissu-/lifestyleblogi, jossa juttua asiasta ja asian vierestä rennolla otteella. Blogi erottuu monesta muusta sen vuoksi, että kirjoittelen sekä suomeksi, että englanniksi (vaikka eihän se siitä nyt uniikkia tietenkään tee) ja pian taas ihan jostain muualta käsin kuin Suomesta. Nimellä ei sen kummempaa tarinaa ole, ihan vaan etunimet lätkäistynä peräkkäin :D\nSofia 18. elokuuta 2017 klo 21.13\nPian 19-vuotiaan tytön blogi, jonka ainakin itse luokittelen lifestyle blogiksi. Mun blogi erottuu muista siten, että en usko kenenkään muun blogista löytyvän niin paljoa haaste postauksia kuin mitä mun blogista löytyy :D Nimen takana on niinkin jännä tarina kuin että siinä on kaikki mun kolme nimeä :D\nLaura 18. elokuuta 2017 klo 21.14\nHei kiva tää erilaisempi blogilinkkaus! https://laura-linnea.blogspot.se/\n24-vuotiaan seikkailijan matkailupainotteinen lifestyleblogi, jota kirjotetaan tällä hetkellä Tukholmasta käsin. Haluun tuoda blogissa esille kaikkia suuria pohdintoja sekä vähän kevyttä höpötystä, liittyen tällee laveaperäsesti mun elämään ja tähän maailmaan. :DD\nNimi tulee mun ensimmäisestä ja kolmannesta etunimestä. Mun toinen nimi on Maria, ja koska Laura Maria on ehkä maailman yleisin nimi nii halusin erottuu joukosta kolmannella nimellä. Sitä paitsi Laura Linnea sointuu kivasti yhteen!\nFun fact vois olla se, että oon vuoden sisällä kirjotellu blogia neljästä eri asuinmaasta, joista yks on Afrikassa asti. :D\nLaura 18. elokuuta 2017 klo 21.17\nAinii ja pakko mainita tohon nimiasiaan, että mun entinen blogi oli nimeltään Poropostia. Nyt toi Laura Linnea tuntuu välillä aika lamelta siihen verrattuna, vaikka onki ehkä sellanen nimi jota kehtaa enemmän tutuille kertoa. :D\ngoldencat82 18. elokuuta 2017 klo 21.16\nBlogi on 35-vuotiaan kahden lapsen äidin lifestyleblogi, jossa aiheina on perhe, leivonta, juhlat, käsityöt, sisusustus, luomutuotteet ja nätit vaatteet ja korut.\nPerustin blogin kivojen asioiden tallennuspaikaksi, joka auttaa jaksamaan koska mulla on matkassa sairaus nimeltä Krooninen väsymysoireyhtymä (cfs/me), joka raskauttaa elämää. Se erottaa minun blogin muista.\ngoldencat82 18. elokuuta 2017 klo 21.17\nMaru 18. elokuuta 2017 klo 21.48\nTea & Vanity on lifestyleblogi, jonka kantavia teemoja on käsityöt, leivonta, sisustus ja tyyli sekä tietysti hyvä tee. Väittäisinkin reippaasti blogini olevan yksi harvoista säännöllisesti teestä postaavista lifestyleblogeista. Nimi on myös johdettu näistä teemoista kun halusin jonkin kivan nimen joka kuvaisi blogin sisältöä.\nSara V 18. elokuuta 2017 klo 23.09\nBlogini nimi on yksinkertaisesti etunimeni ja sukunimeni ensimmäinen kirjain. Aikaisemman blogini nimi oli Labels and Love, mutta tahdoin saman nimen kuin YouTube-kanavallani.\n"Röyhelöitä, mekkoja, ruutukuosia ja villapaitoja. Klassikkokirjoja, vintagehenkeä, brittiläisiä tv-sarjoja, indie-musiikkia, merkkituotteita, arjen esteetiikkaa ja menneitä vuosikymmeniä. Tyylipainoitteinen lifestyle blogi, jota kirjoittaa 20-vuotias oman elämänsä Blair Waldorf."\nOma tyylini erottaa blogini muista. Tyylini inspiroituu Gossip Girlin Blair Waldorfista sekä 60-luvusta!\nLinda 18. elokuuta 2017 klo 23.40\nMun blogi erottuu ehkä selvimmin nimeellään :D Eikä sinällään ihme, koska keksin nimen jo ennen kuin tiesin haluavani perustaa uuden blogin! Kaveri tykkäsi siihen aikaan listailla yhdysyhdyssanoja tyylillä "hajuhernekeitto" tai "omenapuuvaja", ja jossain vaiheessa omiin ajatuksiin ponnahti revontulipalo. Innostuin sanasta niin, että päädyin luomaan sen nimisen blogin :D Toki nimen lisäksi mun blogi erottuu myös tietynlaisella värikkyydellä niin ulkoasun kuin sisällönkin puolesta.\nEllinoora H 19. elokuuta 2017 klo 11.47\nMiina 19. elokuuta 2017 klo 15.27\nBlogin nimi on vaihtunut muutamaan otteesee, mut nyt se on monta vuotta toiminut mun omalla nimellä!\nBlogia kirjoittelee 24-vuotias naikkonen ja blogi erottuu ainakin siitä, että taidan olla meidän pikkukylän ainoa bloggaaja (en ainakaan tiedä muita!) yli 5-vuotta blogia kirjoittaneena blogistani löytyy yli tuhat postausta jotka sisältää niin asukuvia, reissupostauksia, sisustusjuttuja kuin kaikenlaisia muitakin hömppäjuttuja!\nMiina 19. elokuuta 2017 klo 15.28\nPs. Ja nyt älysin et on jo 19 päivä eikä 18pv eli taisin myöhästyä :,D!


Piinaavaa odotusta - Savon Sanomat\nPääministeri Matti Vanhanen (kesk.) puolusti eduskunnan välikysymyskeskustelussa voimakkaasti Stora Ensoa opposition syytöksiltä, että metsäjätti olisi päättänyt lakkauttaa Kemijärven ja Summan tehtaat vain maksimoidakseen voitot. Pääministeri piti tyrmistyttävänä väitettä, että yhtiö olisi niin voitollinen, että se tahallaan irtisanoo ihmisiä.\nStora Enson toimitusjohtaja Jouko Karvinen puhui puolestaan yhtiönsä viime vuoden tuloksen julkistuksen yhteydessä. torstaina. Karvisen yksi ydinsanoma oli, että Venäjä taipuu kompromissiin pitkään velloneessa puutullikiistassa. Tariffeista voidaan päästä kompromissiin, joka turvaisi suomalaisten paperi- ja sellutehtaiden puuhuollon. (HS 14.2.)\nVaikka Karvinen on joutunut supistus- ja lakkautuspäätösten vuoksi valtavaan tulitukseen, hän ei ujostele tulla julkisuuteen. Hän on esimerkiksi vieraillut tehtailla ja ammattijärjestöjen kokouksissa. Toiminta on ollut suoraselkäistä. Hän uskoo, että Euroopan unionin ja Venäjän välillä saadaan ratkaisu, jonka kanssa kaikki voivat elää.\nKarvinen ei kuitenkaan rakenna tulevaisuutta toiveiden varaan, ja siksi suomalaiset metsäjätit varautuvat itätuonnin katkeamiseen. Jos näin käy, niin esimerkiksi Stora Enso saattaa vähentää tuotantoaan lisää Suomessa jo tänä vuonna. Esimerkiksi Pohjois-Karjalassa ja Pohjois-Savossa odotetaan tulevia ratkaisuja totisina.\nPuutullien mahdollinen tulo täysimääräisinä merkitsee vääjäämättömästi monen tason supistuksia ja järjestelyjä metsäteollisuudessa. Minkään puolueen ei ole silloin syytä osoitella yksittäistä metsäyhtiötä supistamispäätöksistä. Liiketalouden lait ovat lahjomattomat.


Tuhansia euroja piirin rahoja hotelleihin, vaatteisiin ja sisustukseen – Kaakkois-Suomen kokoomuksen entiselle toiminnanjohtajalle vaaditaan ehdollista vankeutta | Yle Uutiset | yle.fi\n9.10.2018 klo 12.28päivitetty 9.10.2018 klo 16.37\nPaula Kylä-Harakka kiistää syytteet kavallussyytteet Kymenlaakson käräjäoikeudessa. Hänen asianajajansa on Teemu Veijola.Pyry Sarkiola / Yle\nSyyttäjä vaatii Kaakkois-Suomen kokoomuksen entiselle toiminnanjohtajalle kahdeksan kuukauden ehdollista vankeusrangaistusta.\nPaula Kylä-Harakan epäillään käyttäneen puolueen rahoja omiin menoihinsa.\nLisäksi puoluekokouksen järjestämisestä syntyneitä tuloja on talletettu suoraan Kylä-Harakan henkilökohtaiselle tilille.\nKokoomuksen Kaakkois-Suomen piirin entiselle toiminnanjohtajalle Paula Kylä-Harakalle luettiin tiistaina syytteet kavalluksesta ja törkeästä kavalluksesta. Juttua käsitellään Kymenlaakson käräjäoikeudessa Kouvolassa.\nSyytteen mukaan Kylä-Harakka oli maksanut yhtiön tililtä yli 1 600 euron suuruisen henkilökohtaisen asunnon takuuvuokran, vaikka maksu ei ole liittynyt yhtiön toimintaan. Hän maksoi yhtiön tililtä myös muuttopalvelusta ja muuttolaatikoista.\nPiirin rahoja hotelleihin, ruokaan ja sisustukseen\nKylä-Harakan epäillään käyttäneen kokoomuspiirin rahoja omiin henkilökohtaisiin menoihinsa. Syytteen mukaan hän on vuosien 2013 ja 2016 välillä käyttänyt piirin varoja muun muassa sisustarvikkeisiin, autovuokraamoihin, matkoihin, hotelleihin ja lastentarvikkeisiin. Hän myös maksatti parkkisakkojaan puolueella.\nKokoomuksen osalta kavallettu summa on syytteen mukaan yhteensä yli 21 000 euroa ja Kansallismedia Oy:n osalta noin 3 300 euroa. Kylä-Harakka kiistää kaikki syytteet.\nSyyttäjän mukaan teko on ollut törkeä, perusteena teon varsinkin teon toistuvuus, pitkän kesto ja Kylä-Harakan vastuuasema. Syyttäjän mielestä ostokset eivät ole olleet perusteltuja yhdistyksen toiminnan kannalta. Syyttäjän mielestä toiminnanjohtajan olisi pitänyt ymmärtää pitää omat ja puolueen rahat erillään.\nSyyttäjä vaatii Kylä-Harakalle kahdeksan kuukauden ehdollista vankeusrangaistusta.\nPuoluekokouksen rahat omalle tilille\nToiminnanjohtajan rahankäyttö alkoi herättää kokoomuksessa epäilyjä vuoden 2016 puoluekokouksen jälkimainingeissa. Lappeenrannassa kesäkuussa pidetyn kokouksen käteistuotot olivat lähes 6 500 euroa, mutta Kylä-Harakka oli tallettanut rahat omalle tililleen. Ne päätyivät piirin tilille vasta seuraavan vuoden maaliskuussa.\nPaula Kylä-Harakka vetosi oikeudessa muun muassa siihen, että tilintarkastuksissa ei vuosien aikana löytynyt huomautettavaa. Hän myös piti ohjeistuksia osittain puutteellisina.\nHänen mielestään useat ostoksista liittyivät hänen työhönsä toiminnajohtajana. Työhön liittyi muun muassa paljon matkustelua, kestitsemistä ja lahjojen ostamista. Ostoksia käytiin istunnossa läpi hyvin yksityiskohtaisesti, ja monessa kohtaa Kylä-Harakka vetosi muistamattomuuteensa.\nVuoden 2016 Lappeenrannan puoluekokouksen tuotot hän talletti kertomuksensa mukaan omalle tililleen, koska hänellä ei ollut talletukseen tarvittavaa pankkikorttia.\nOikeudessa Paula Kylä-Harakka kertoi, että puoluekokouksessa suuri määrä "pussukoita ja kirjekuoria" sysättiin hänelle, eikä hän tiennyt mitä tehdä niille. Hän ei halunnut pitää hallussaan niin suurta määrää käteistä, joten hän talletti ne omalle tililleen. Tuottoja syntyi muun muassa iltajuhlan lipunmyynnistä ja eteispalvelusta.\nPuheenjohtaja ei saanut vastauksia rahoista\nTodistajana oikeudessa kuultu Kaakkois-Suomen piirin entinen puheenjohtaja Heikki Järvenpää kertoi, että ennen 2016 puoluekokousta hänellä ei ollut huomautettavaa Kylä-Harakan toiminnasta. Hän kyseli loppukesästä lähtien puoluekokouksen rahojen perään useita kertoja, mutta ei saanut vastauksia.\nKaakkois-Suomesta lähdettiin useamman henkilön voimin selvittämään asiaa tilitoimistoon Helsinkiin. Tilitystä puoluekokouksesta ei löytynyt, mutta kaikkea muuta alkoi paljastua. Järvenpää kuvaili toiminnanjohtajan luottokortin käyttöä oikeudessa "varsin liberaaliksi".\nPiirin johto kävi läpi kaikki laskut viiden vuoden ajalta kuukausi kerrallaan. Lopulta puolue teki toiminnanjohtajasta tutkintapyynnön.\nMonessa kohtaa Kylä-Harakka mainitsi suuren työtaakan vaikuttaneen siihen, että hän ei ollut jaksanut hoitaa talouteen liittyviä asioita. Joissakin tapauksissa hän perusteli piirin luottokortin käyttöä sillä, että oma kortti ei vain sattunut olemaan mukana.\nKylä-Harakka viittasi myös vaikeaan elämäntilanteeseensa varsinkin vuoden 2016 osalta. Hän teki tuolloin käytännössä kahta työtä toimiessaan samalla toiminnanjohtajana Kaakkois-Suomessa ja työskentelemällä kokoomuksen puoluetoimistolla. Samaan aikaan hän hoiti pientä lasta ja kävi läpi avioeron.\nSyyte myös törkeästä petoksesta\nKavallussyytteiden lisäksi Kylä-Harakka joutuu vastaamaan syytteeseen törkeästä petoksesta. Kyseistä tapausta käsitellään Etelä-Karjalan käräjäoikeudessa tammikuun alussa. Iltalehden mukaan asianomistajana jutussa on Kylä-Harakan entinen puoliso.\nPaula Kylä-Harakka toimii tällä hetkellä Tuusulan kunnan viestintäpäällikkönä. Kunnassa ollaan tietoisia häneen kohdistuneista rikosepäilyistä. Kunta on kuitenkin korostanut, että kyse on toistaiseksi pelkästä epäilystä.\nkavallusKaakkois-SuomiKansallinen KokoomuskylätpuoluekokouksetrahasyytteetSuomen poliittiset puolueetpuolueetmaksuvälineet